
DRAGUTIN M. DOMJANIĆ: POPEVKE 


LASTAVICA 

AK si sim zabludila, 
Lastavica boga, 
Med zidine trde te, 

V šum salona toga?! 

Vani sunce žarko je, 

Kam pogleda oko. 

Vani nebo plavo je, 
Vedro i visoko. 

Ovde buš si strgala 
Svoje lahko krilo, 

Črno je kak črni pram, 
Tak mi ga je milo. 

Ovde plavog neba ni, 
Sunca nit veselja. 

— Kaj bi ovde rada ti, 
Tajna moja želja?! 


PROTULETJE 

AD već, kaj ne? i pri tebi 
Snegu ni nigde nit traga, 
Macica v vsakomu grmu 
Čeka te, da te podraga. 

Sad i po travnikih tvojih 
Gusta i svilna je trava, 

Gde ti pod korakom vsakim 
Cvete fijolica plava. 

Sad i pri tebi dišiju 
Zvončeki beli vu gaju, 

Koji po večerih tihih 
Sladko ti zvoneti znaju 

Sad je, kaj ne? i pri tebi 
Vsigde protuletje širom. 

— Samo vu tvojemu srcu 
Kaj je još zima zmirom?! 




KLINČEC 

LINČEC diši i z obloka se vesi. 

Gde si mi ti, moja rožica, gde si? 

Tebi diši on, žari se i cvete, 

Tebi on hoće da venčeke plete. 

Gdo bu mi našel sad rožicu moju? 
Buju li šari metuli vu roju? 

Sunce od zorje do mraka, kad zajde, 
Išće ju vsikud, al nemre da najde 

Zvezda za njom kak i suza trepeće, 
Al moja roža se vrnuti ne će, 

Vehni, moj klinčec, vu pustomu domu, 
Kaj buš ti cvel, kada nemaš već komu. 


MESEČIN A 

ESEČINA, kak si tiha, bela, 

Puna tebe duša mi je ćela. 

Spomeni sad sladki se budiju, 

Dobre oči mene pak glediju. 

Glas me zove k lugu, koji spi, 

Dragi glas, koj zdavna čuti ni. 

Pripoveda, kaj ni reći moći, 

Kaj tajiju naše budne noći. 

Kaj želimo v duge, mutne dane, 

Kaj vu srcu skrito nam ostane. 

Ali glas, koj smejal se tak rad, 

Kaj mi šepće tak žalostno sad? 

— Sam sem, sam. Navek muči daljina. 
Tak si tužna, tiha mesečina! 

BRAK MALE RA 

ROMAN IZ OBIČNOG ŽIVOTA U VELIKO DOBA. 
Napisao SLAVKO JEŽIĆ. 


9 . 

.... i mi Primorci sretni smo bili, gospodo, da 
smo mogli imati tako birano društvo u svojoj 
sredini. Naročito želim, prije nego završim ovaj 
govor, da pozdravim cvijet našega društva, koji 
nam je ugodni miomiris razastro nad teškim na¬ 
šim primorskim zrakom, a to su naše krasne i 
mile gospođe, koje su nam svojim smiješkom 
rastjerale tmurne brige svagdašnjeg života, i iz 
čijih nam je sjajnih očiju vazda grijalo toplo sun¬ 
ce ... . Zato mislim, gospodo moja, da govorim 
cijelom društvu iz srca, ako ovu čašu ispijam uz 
poklik: »Živile naše krasotice! Živile!« .... 

— Živile! Živile! . . . zaorila je burno cijela dvo¬ 
rana i začuo se gromki zveket čaša. 

Miholić sjedne tarući si znoj sa čela, koji ga 
je oblio, kad je usred te gungule vikao, da mu se 
govor čuje. 

Društvo je bilo razdragano. Aca se tako čvr¬ 
sto kucnuo s gospođom Ninom, da mu se skrhala 
čaša i vino se razlilo po cijeloj Nininoj opravi. 
Baro, koji je sjedio gospođi s druge strane, silno 
je namrštio lice, ali već mu se pleo jezik, pa nije 
smogao riječi za čestitu rečenicu. Da ga preteče, 
Aca odmah gromko zapjeva: 

Bog poživi naše krasne, 
našeg žića zvijezde jasne . . . 

Društvo oduševljeno prihvati pjesmu, a s nji¬ 
me i Baro, ali jer mu se jezik zaplitao, samo je 
mumljao i mahao rukama, praveći teške pijane 
geste. . . . 

Aurora se raspjevala, pa je pokušala i s dru¬ 
gom kiticom: 

Jošte jednu za Hrvate, 

Da se slože i pobrate .... 

ali doskora opazi, da interes društva za pjevanje 
jenjava, i da je jedva još prate Vyskočl, Miholić i 
pijane geste Barove. Aca je već sjedio do Nine i 
pomagao joj otirati vino, što joj se razlilo po 
opravi, i kod toga je prilično indiskretno zalazio 
maramicom pod decollete na grudima . . . Do- 
stal se sagnuo na lijevo k debeloj gospođi Klein, 
koja je bila isto tako dobar trgovac, kao i njezin 
gospodin suprug, a večeras se sva krijesila od 
nakita, te ju je pitao, bi li gospodin Klein za nji¬ 
hovu banku mogao dobaviti vagon kože. Do go¬ 
spođe Branke, koja mu je sjedila na lijevo, smje¬ 
stio se Ksenijim muž Rudi te joj šaputavim tonom 


pripovijedao »pošalice«, koje su redovno bile ta¬ 
kve, da se Ksenija uzrujavala .... 

Kad je Aurora opazila, da pjevanje jenjava, ba¬ 
cila se ljutito na stolac i zavikala na Cezara, koji 
je sjedio između nje i Ksenije, a nasuprot Branki: 

— A zašto ne pjevate, Cezare? Večeras šutite 
kao zaliveni .... 

Cezar se brecnu. 

— Molim . . . oprostite, Miles .... Znate, da 
sam promukao .... Nešto sam se prehladio . . . . 

— A dabome, kaki prehladio ! . . . . Zabranje¬ 
no je prehladiti se, kad se slavi oprosno veče u 
kupalištu .... Sve mora biti veselo . . . 

I već se okrenula prema Branki i Rudiju: 

— A kaj vi dva prostaka tam prek, kaj opet 
svinjarije pripovedate ? 

I Ksenija se grozila : 

— Čuješ, Rudi, daj, molim te, prestani već je- 
damput .... Ja ću otići, ako budeš nepristojan. 

— Ali, draga Ksenija, otkud nepristojan ? Tak 
i tak ne čuješ, kaj se spominamo. Em furt samo 
šepćemo . . . 

Uto se začu i Mirin glas: 

— Da, ali i šaptati je nepristojno, kad je čo¬ 
vjek u društvu. 

Mira je sjedila na čelu stola, između Dostala i 
Vyskočila. Nije pjevala, nije govorila, nije pila, 
samo je promatrala .... Glas joj je zvučio malo 
razdraženo. Tako je bivalo češće, kad je prigova¬ 
rala Branki. To šaptanje, a i neke druge »navike« 
Brankine kao da su je uzrujavale .... 

— Pst ! Tiho ! Tiho \ ... . 

Društvo se na čas trgne i razgovor zamuknu. 
U susjednoj je sobi mlađarija priredila neki kon- 
cerat. Pjevalo se i deklamiralo, a gospođa 
Schweizer je svirala. . . . 

Najprije je mali Jiričekov Ivica dirljivim gla¬ 
som recitirao Katalinić-Jeretovljevu pjesmu: Hr¬ 
vatskoj hvala!, koja je bila popraćena bu¬ 
rom odobravanja. 

Poslije se Miholićev Zlatko popeo na improvi¬ 
zirani mali podij, te bacivši malo pogled oko se¬ 
be, hrabro podigao glavu, i svečano stao govo¬ 
riti: »Iz petog evanđelja«, od Ive kneza 
V ojnovića. 

Glas je mališev reći bi zadrhtao od boli, kao 
da se i njemu srce stislo kod pomisli na patnje 
njegova naroda, na stradanje male njegove braće 
iz svih hrvatskih zemalja .... I uzdignutim je 
glasom nastavio govoriti o Anđelu Vječnog ži- 

vota, koji je sabrao tri čete izgladnjele djece, »ni¬ 
jeme, suhe, odrpane, blatne«, i strijelokrilim la¬ 
stama dao, da ih vode , . . . 

» — ... A kad dođoše do brda, otkle se zele¬ 
na ravnica razlila cvijećem i mirisom, one vidješe 
jednu veliku, lijepu, mladu ženu — u seljačkom 
ruhu odjevenu, a klasjem i makovima ovjenčanu, 
gdje kruh mijesi i mlijeko podgrijava. 

— Ne čudite se ! — ne pitajte ! — žubore tiho 
laste, božje pratilice. Sve su majke u toj 
majki sada! I ne zaboravite nikad imena joj : 
— Hrvatska se zove ! 

I tad ona velika, lijepa mlada žena obrisa pre¬ 
gačom suzu, raširi ruke brašnom osniježene, i 
snažno zaviče : 

— Brže, djeco! — Ručak vas čeka! — Orati 
nam treba . . . .« 

.... Nijedno srce nije bilo, a da nije brže za¬ 
kucalo, mnogo se oko ovlažilo . . . Čak i oni tvrdi 
pijanice, što nijesu mnogo pažnje svraćali na tu 
»djetinju« sobu, kanda se ganuše i tužno glave 
spustiše. Čak i oni, što uz glasnu prepirku karta¬ 
hu u kutu, umuknuše i položiše na sto karte . . . 

A mali je Zlatko raskriljenih ruku i suznih oči¬ 
ju ovako svršavao : 

I onda svima bi oprošteno, svima sve i do vi¬ 
jeka blagoslovljeno, — u ime Majke Hrvat¬ 
ske, koja izbav i odMolohalruda, Bo¬ 
ga Rata, mučeničku djecu otaca mu¬ 
čenika....« 

Bura odobravanja i gromkog klicanja zahujila 
je objema sobama. Jireček je priskočio k malo¬ 
mu, poljubio ga čvrsto u oba obraza i oduševljeno 
ga dignuo u vis: 

— Bravo, sinko, od tebe će biti danas sjutra 
čestit čovjek i valjan Hrvat ! . . . . 

Svaki je imao nešta da kaže. Svi su bili puni 
zanosa i ganuti. Čak i Miri se zakrijesile oči. Tek 
je Stojanović nešto mrmljao, a Schwarz i Klein 
su brzo podigli karte i svratili svu svoju pozor¬ 
nost na igru .... 

— Kojom je prilikom nastao ovaj Vojnovićev 
poziv?, pitala je gospođa Steiner iz Beča, koja 
nije poznavala hrvatskih prilika. 

— Pjesnik ga je napisao proljetos, tumačio je 
Miholić. Lani je dopro u Hrvatsku strašan glas : 
Dalmacija, Istra, zapadna Bosna i sva Hercego¬ 
vina umiru od glada. Pet mjeseci nije tamo pada¬ 
la kiša .... Ljudi su jeli kruh od drvene kore i 
kuhali travu .... Umirali su kao od pošasti . . . 
Uto nekomu sine sretna misao: Spasimo djecu ! 
Dovedimo ih u Hrvatsku ! . . . I tako je počela 
akcija oko spašavanja djece . . . Vodilo ih se u 


Hrvatsku, gdje su ih dobri ljudi uzimali k sebi. 
Tu su još i danas. Ima ih u Hrvatskoj na desetke 
tisuća .... Za tu je svrhu napisao pjesnik ovaj 
proslov. . . . 

— Ah, jadna djeca !, uzdahnu debela Bečanka. 
Sad se popeo na podij mali Aljoša i pripremio 
se, da nešta deklamira. Gospođa ga je Miholićeva 
naučila jednu pjesmicu, ali bilo je tajna, kakvu. 
Potajno ju je bio učio, te ni pred materom nije 
htio da je govori. Pjesmica je dakle bila posve ne¬ 
poznata, pa se i Branka radoznalo okrenula pre¬ 
ma vratima druge sobe, da čuje, kako joj sin de¬ 
klamira. 

A mali Aljoša uze da govori malo drhtavim, 
ali jakim djetinjim glasom: 

GENIUS PATRIAE 

Zar vjetar huji gorom crnom, ii' udovica jauk to je; 
ii vapaj možda ranjenika, na premile što misle svoje? 
Hosana možda pobjednika, što hvalu kliče do nebesa, 
te bratu skinu glavu s vrata — pa od toga se gora stresa? 

Probudio se mrki junak, golijat-vuče starog kova: 

Ta što ga iz sna bude tvrdog, što već ga spava od vjekova, 
još odonda, kad s Petrom kraljem na počinak je lego tužan — 
i mučili ga grozni snovi, al' svak od zbilje manje ružan. 

I prenuo se: bit će valjda još Petrove se našlo krvi, 
pa zaštitnika zove starog, da gmazove na domu smrvi; 
na doratu nek zemljom jurne i u vis stijeg nek digne bojni: 
»Za domovinu i slobodu!« — junaci za njim sviće strojni! 

Ej svi će, svi će . . . — snatri junak i zakuca mu srce živo: 
baš predugo je bio zaspo i gotovo mu bilo krivo. 

I spustio se niza brda, zastenjala pod nogom gora — 

Da, dugo ne ču krok junaka ni junačkog razgovora! 

Od čuda stala gorska vrela i ptičica se pjev je stišo; 

Ta što to znači: genij dobri sad niz brdo je dolje sišo! 

Zar ostavit će družbu svoju, što slatko mu je cvrkutala, 
i vrela svoja, što su pjesmu od stoljeća mu šaputala? 

Rastužila se družba gorska. — A starca nema dugo, dugo . . . 
Zaboravio goru valjda i skrovište je našo drugo, 

Zanijemila je gora silna, za dobrim svojim divom žali: 
i zaplakalo tiho vrelo, zajecao slavujak mali. 

. . . . Al jednog dana zagrbljen starac o štaci k svojoj 
prispje hridi, 

niz lica grozne suze lije, i gledati se pred se stidi. 

Iz grudi tek mu uzdah probi, al cijela gora od njeg ori: 

»I nije no da živ izgori, tko spava, kad mu kuća gori!« .... 

Aljošin je glas za deklamiranja sve sigurniji i 
sve zvonkiji postajao ; malo se njegovo tjelešce 
uspravilo, obrazi se zarumenili, i na koncu je 
pjesme energično zamahnuo stisnutom šakom po 
zraku i gotovo je vikao govoreći zadnji stih. 

Kad je završio, nastala je dvije tri sekunde go¬ 
tovo grobna tišina. A onda provali urnebesni plje¬ 
sak i odobravanje : 

— Bravo, Aljoša ! . . . Bravo ! . . . Živio ! . . . 

Naročito se čuo Jirečekov i Miholićev glas. 
Kseniji su se orosile oči. Rudi je bijesno pljeskao. 
Branka se zarumenila od ponosa i sreće. Aurora 
je klicala i kričala. Vyskočil je nehajno pljeskao. 
Mira je malo zapljeskala, a onda mirno dalje sje¬ 
dila. Cezar se zarumenio i šutio je. 

Kad se malo stišala bura odobravanja, začuo 
se od kartaškog stolića Stojanovićev glas : 

— Mislim, da baš nije uputno toliko se odu¬ 


hrvatskog kralja Petra, koji je zaglavio na Gvoz¬ 
du ... A s njime kao da je zaspao i dobri genij hr¬ 
vatskog naroda, jer odonda nas uvijek prati ne¬ 
sreća u historiji . . . . , javi se mirnim glasom Ce¬ 
zar. 

— Pa da, da smo nesretni, doda Miholić, i u 
sadanjem svjetskom pokolju lijemo krv za to, da 
sačuvamo svoju tamnicu, i borimo se protiv onih, 
koji nas možda žele osloboditi. 

— Nije li tragična analogija u historiji, govo¬ 
rio je Cezar, da se posljednji hrvatski kralj zvao 
Petar, a možda će se tako zvati i posljednji srp¬ 
ski .... 

— Ili prvi jugoslavenski, zeleti se Jireček . . . 

— Gospodo, ustane žestoko sa stolice Sava 
Stojanović, zabranjujem u svojoj prisutnosti takve 


ševljavati nad pjesmom, u kojoj se spominje kralj 
Petar . . . 

— A zašto, molim — zašto ? sunu k njemu že¬ 
stoko Jireček. 

— Zašto ? otegnu malo glasom Stojanović . . . 
Mislim, da nije potrebno navoditi razloge, kad se 
nalazimo u ratu s jednim kraljem, koji se zove 
Petar. 

— Ali čini se, da se ovdje misli na posljednjeg 


drske i antidinastične izjave. To je za mene 
uvreda. 

— Kako ? rasplamti se Jireček i skoči prema 
kraljevskom kotarskom predstojniku. 

Nastade graja, buka, naguravanja; gospoda se 
umiješaše te stadoše miriti ovu dvojicu — i dosta 
je vremena potrajalo, dok napokon nisu Jirečeka 
odveli k donjem dijelu stola i opkolili ga damama, 
a gospodina Savu posjeli opet k njegovim karta¬ 
ma — 

Dolje je Jireček još dugo pripovijedao, kako je 
narodnim izdajicama sva njihova rabota uzalud, 
jer narod već progledava. Čitava legija mladih 
ljudi ide među narodom, upućuje ga, dijeli mu re¬ 
volucionarne brošure i proglase, što su ih talijan¬ 
ski aeroplani bacali po Hrvatskoj — stavlja svoj 

život na kocku i radi za svetu stvar. Oni, koji su 
u vojsci, dogovaraju se potajno, slažu komplote, 
prebjegavaju k »neprijatelju« — i tako svaki na 
svoj način minira zidove tamnici, u kojoj hrvatski 
narod čami. Kolike su tisuće mladih života tako 
stradale, koliko se tihih ali krvavih tragedija od¬ 
igravalo — hoće li se to ikada znati ? Hoće li se 
i za to ikad naći »pero sveto i zlatno, kojim ne¬ 
bo za unučad poznu djela otaca bilježi viteška«? 


Gospođa Miholić sjela je do Ksenije. Branka 
se odmah obrati na nju s pitanjem; 

— A čija je to pjesmica, gospođo? Aljoša nije 
rekao autora .... 

Gospođa se Miholić nasmiješi: 

— Ne smijem da odam pjesnika ... ali on se 
nalazi među nama .... 

Ksenija najednom uskliknu: 

— Pa to je Cezar! .... 



IVO KERDIĆ : MEDALJA 


Cezar se malo zarumeni, a onda se nasmiješi ; 

— Ah, već su tomu dvije godine . . . 

Učini mu se, da je taj čas pao na njega Mirin 
pogled. Je li čula? .... No već slijedeći čas Bran¬ 
ka su i Aurora tako bučno čestitale Cezaru, da je 
morala čuti. Sva je sreća, da je graja u dvorani 
već tolika bila, da se dalje nije na njih pozornost 
svraćala. 

Cezaru je bilo neugodno. A i cijelo je veče bio 
vrlo neraspoložen. Dok su se gospođe brzo za~ 
vezle u svoje razgovore, on je šutio. Trebalo je da 
se sakupi toliko ljudi, pa da osjeti svu svoju sa¬ 
moću. Svaki je imao nekoga svoga, svaki je ne¬ 
komu pripadao, samo on nikomu i nitko njemu!. . . 

Uopće, zadnjih je osam dana bio neobično raz¬ 
dražljiv. Otkad je došao Mirin i Brankin muž, Ce¬ 


zar je osjećao, da one i njihovo društvo više nisu 
toliko njegovi kao doonda . . . Naročito mu je Mi¬ 
ra falila. Ona se nekud zavukla u se, činilo mu 
se, da više nije tako rado u njegovu društvu, čak 
da ga možda i izbjegava. Možebit je to i razlogom, 
da mu je Vyskočil nekud nemio. Ništa nije imao 
protiv njega, ali nevoljko mu je bilo uza nj. Je li 
tomu bio uzrokom njegov krještavi glas i nekad 
hrapavi i loši izgovor hrvatskog jezika, ono pjevu- 
ljenje i zavlačenje na češku — tko zna? Kako se on 
s Mirom sporazumijeva? Ona ne zna češki, a on 
od rane svoje mladosti pa dosad nije dospio da 
čestito nauči hrvatski. Sve one finoće jezika, ko¬ 
jima se kazuju najnježnije duševne nijanse, za njih 
su izgubljene. Njihove duše ne mogu da razgova¬ 
raju . . . (Nastavit će se.) 

DVIJE ISPOVIJESTI 


Napisao D. MILANOV. 



I. 

je posljedak moga mladenačkog 
života, rekne ponešto uzrujano moj 
suputnik, s kojim sam se željezni¬ 
com dovezao na jednu osamljenu, 
gorsku stanicu. Ovdje smo obojica čekali na kola, 
da u njima dalje proslijedimo put. On je imao svoja 
kola, ali mu je momak otišao u selo, rodu u po¬ 
hode, pa sad mora na njega čekati; a ja sam po¬ 
slao čovjeka sa stanice, da mi u selu nađe kola. 
Čekajući tako nastavili smo razgovor, koji smo 
zametnuli u željeznici, gdje smo se pred dva sata 
upoznali. 

Morate znati, nastavi on, okrenuvši se k meni, 
da sam svoje mlade dane proživio bez prijatelja. 
Nijesam se družio ni s kim, zato nijesam ni popri¬ 
mio one konvencionalne društvene manire laži i 
pretvaranja. Ostao sam netaknut i iz prikrajka 
sam motrio društveni trulež i gnjiloću. Cijelo moje 
živovanje tek je jedna tragedija, koja se u svijetu 
često ponavlja. 

Rekavši to ušuti i pođe dalje okrenuvši se od 
mene, da mu ne vidim onaj trpki izražaj, koji mu 
je lice u taj čas poprimilo. 

Dan je već dobrano poodmakao, a bio je jedan 
od onih, koji čovjeku nuđaju svoju bit, svoju svje¬ 
žinu i miris, onaj gorski miris, koji pohlepno 
srčemo punim grudima. Taj vam prečisti planinski 
zrak napunja grudi slatkim osjećajem olakšanja. 
Bodri ste u toj svježini, pa jače uživate u skladnoj 
izmjeni šumskoga zelenila i nebeske modrine. Va¬ 
lovito talasanje gorskih kontura, okrunjenih čisti¬ 
nom i jasnoćom ulijeva u čovjeka želju, da poleti 
onamo, da se poda milovanju te djevičanske či¬ 
stoće. Pa ipak kao da to sve nije zapažao moj 
suputnik. On je živio svojim nutarnjim životom. 

Da, to je posljedak moga mladenačkog života i 
mojih doživljaja, rekne on ponovo i okrene se 
opet k meni. Možda nemam pravo, ja ne znam, ali 
u tome osvjedočenju podržavaju me moji doživ¬ 
ljaji, koji me učiniše čovjekom povučenim i ne¬ 
sretnim. 

Ja sam ga gledao sa zanimanjem. Uto se poja¬ 
vila njegova kola. 

Kako moj momak nije u selu dobio kola, po¬ 
nudi mi moj znanac, da se s njim odvezem. 

Ja mu zahvalim, i kad momci strpaše prtljagu u 
kola, smjestimo se i mi. 

Tjeraj! zapovijedi suputnik kočijašu. 

Konji ko pomamni strugnuše zidanom cestom, 
a kočija zahrupi muklim štropotom. 


Zamalo se nađemo u šumskom zelenilu. Hitri nas 
konji strjelimice vozili sve dublje u hlad. Visoki 
hrastovi s jedne i s druge strane ceste dizahu se 
iz zemlje poput čvrstih, kosmatih staraca, stvara¬ 
jući svojim zbitim krošnjama debeli hlad. U tom 
neprobojnom hladu krila se tajanstvena tišina. 
Tek štropot naših kola prodire duboko u kosti 
šume i gubi se negdje daleko, tamo gdje je svijetlo 
puno svježeg života, gdje se živo modrilo nebesko 
ljubi s vrhuncem šume, tamo daleko od ove polu¬ 
tame, truleži i šušnja. 

Kočija juri. . . Dah šumske gnjiloće udara nam 
u lice, a studena svježina zavlači se u kosti. 

Moj se suputnik naslonio na sjedalo. Jednu 
nogu prebacio preko druge, pa se ona gibala po¬ 
datno čas jače, čas slabije — prema jačem ili sla¬ 
bijem upadanju kotača u cestu. 

Ja zakopčam kaput i zagledam se daleko u 
sjenu šume . . . 

Najednom se on gane ... Ja ga pogledam . . . 
Oči nam se sretoše . . . 

Vi ste zamišljeni. . . progovori. 

Da, baš razmišljam o vašim natuknutim riječima. 

I mislite, da sam prevršio, kad vam rekoh, da 
sam nesretan . . . 

Ne znam . . . 

On se smjesti s jednog boka na drugi, okrenuvši 
lice k meni. . . Jednu ruku zadjene u prsluk, a dru¬ 
gom obuhvati naslon sjedala iza mene . . . 

Treba da objasnim svoje riječi... da uvidite . . . 
ili moguće želite mirovati? . . . 

0 ne! 

Hoćete me dakle saslušati? 

Do kraja . . . 

Onda ću se izjasniti — rekne, a lice mu poprimi 
ozbiljni, a ipak meki izražaj . . . Donja mu usna 
zadrhće, a onda se opet primiri. . . 

Prije nego što pređem na stvar, nužno je, da 
spomenem nešto kao uvod, da dobijete jasnu sliku 
o svemu, progovori lagano . . . Rodio sam se od 
imućnih roditelja u zagrljaju s nesrećom. Već prvi 
moj korak uzrokovao je mnogo gorkih časova 
mome ocu. Majka mi naime podlegne mukama ra¬ 
đanja. Moj je život otkupila svojim. Kolika je bol 
došla sa mnom . . . Otac je — kako mi kazivahu — 
gotovo poludio za svojom žarko ljubljenom ženom, 
pa nije mogao osjetiti radosti nad prvorođenče- 
tom . . . Štaviše smrću moje majke postadoh mu na 
teret. Ta zamislite, ludo čedo bez matere u rukama 
očajna oca . .. On nađe za me dojkinju, da me 
uzdrži na životu kao neugodnu uspomenu za ono 

izgubljeno, nenadoknadivo. Dojkinje su sigurno 
sa mnom zlo postupale. 

Ja sam poodrastao ... a otac se oženio. Doveo 
mi u kuću pravu maćehu ... Ne smijem se ni sje¬ 
titi onih dana, koje sam proživio s njom u društvu, 
a trajali su tako dugo — sve dok me nijesu otpra¬ 
vili u grad u srednju školu. Tu sam pod paskom 
nepoznatih ljudi odahnuo . . . 

Rastući u rukama maćehe, bio sam jedno su¬ 
višno stvorenje u domu svoga oca. To sam osjetio 
i zavukao sam se u se . . . Zavidio sam drugoj djeci 
na onom srdačnom odnosu s majkom, s roditeljima. 
U toj već svojoj prvoj dobi zarodilo se u meni 
neko neizvjesno gorko nagnuće, da promatram 
svoj tužan položaj, da sudim o sebi, i o drugima . . . 
A taj je sud bio čemeran, težak . . . Nisam bio od 
one djece, koja bi prkošljivošću svojom pokazivala 
svoje negodovanje . . . Brižljivo sam krio u sebi sve 
svoje misli, bez želje, da ih ikome povjerim . . . 
One su bile moji druzi, s kojima sam se zabavljao 
u osami. S njima sam lijegao i na počinak; one su 
me uspavljivale mjesto slatke majčine uspavanke. 

Stupivši u zreliju dobu nijesam u sebi ćutio one 
mladenačke slobode. Plašljivi pogled, nestalno 
izražavanje, mučaljivi izgled, zahvatiše u meni 
duboki korijen. Ta su me svojstva pratila dugo i 
iza svršenih nauka. Pa još i danas opažam njihov 
utjecaj . . . Razumljivo je potom, da nijesam živio 
životom svojih drugova, za koje kažu, da su se 
proživjeli. U svojoj mladosti ne doživih ni jedne 
pustolovine, zato su me druzi bockali i ismjehivali 
moje plašljivo držanje, moj nešmisao da zapazim 
žensku ljepotu ... A ipak su se varali! . . . 

Ako sam izbjegavao ženska društva ... jer su 
se u njihovoj blizini potpuno očitovali moji nedo¬ 
staci, ipak sam ih držao anđelima . . . Potajno sam 
ih obožavao i jedva sam smio i slutiti, da ću ikad 


doživjeti kakovu ljubavnu zgodu. Pa ipak sam že¬ 
lio ljubiti, želio sam biti ljubljen — ja, koji nijesam 
nikad naišao na vjerno, iskreno srce, ja koji sam 
od svih bio ismjehivan. 

Časak zašuti i prijeđe rukom preko čela. Izgle¬ 
dao je bolno. 

Kola su drndala, a jednolični topot konjskih 
kopita nalazio je odziva nedaleko u šumi. . . 

I dođe čas, nastavi dalje, kad sam se zaljubio. 
A ona? Mislim da joj nije bilo teško uvjeriti me o 
svojoj ljubavi... Ta ja bih i najmanju njenu pažnju 
nagrađivao nebom. Nijesam mogao ni snivati, da 
bi me ona mogla ljubiti samo zato, jer sam »dobra 
partija«. 0 meni su govorili, da sam bogat. . . No 
i ona nije bila bez ičega. To su mi govorili drugi, 
i dodavali su, da bi svakome dobro došlo ono, što 
joj je otac namijenio. A ja sam samo nju želio, 
drugo nijesam trebao. 

Dogodilo se međutim, da joj otac kasnije nije 
mogao dati ono, što bi »drugome bilo dosta«, jer 
je stradao uslijed smionih svojih »spekulacija« . . . 
Postali su prosjaci. 

Kad sam ih prvi put iza te katastrofe posjetio, 
plaho su mi saopćili nesreću i još plašljivije očeki¬ 
vali, što ću ja na sve to izjavili? 

Razumije se, da sam ih potpuno umirio. Ja sam 
samo nju želio . . . Ona stupi pred mene. Nije ništa 
govorila, tek je podigla zaplakane oči i pogledala 
me upitno, prodirno. 

Jest, Otilijo, moja je ljubav jača od vaše ne¬ 
sreće, reknem joj. 

Ona me zahvalno pogleda i prošapće svojim 
srebrnim glasićem: 0 kako te sad ljubim, mili moj; 
ljubim te i gledam u tvom oku sliku moje ljubavi, 

No što da duljim; mi smo bili za kratko vrijeme 
svoji. . . Vjenčali smo se u malenoj crkvi zabitnoga 
njihova mjesta . . . (Nastavit će se.) 


MOLITVA 


~\T JEČNI Bože, ti si htio 
" Kratkovjek tvoj da vidi crv. 
Kroz njene oči Eden cio 
I da mu plane strasna krv! 

Ja nisam tvog anđelka vrijedan, 
Al’ ni gubitka raja kriv, 

Pa zar da ipak lutam bijedan 
Kroz pustoš tame, dok sam živ? 


Ti nisi mog’o to tek htjeti, 
Da osmijka joj vedri trak 
Tek zato sine, Bože sveti, 

Da poslije bude crnji mrak! 

Zar dati može ti dobrota, 
Da poljubaca prvih zvuk 
Prazninom jekne mog života, 
Da poslije bude teži muk? 


Pa zato sad me na po puta 
Ne ostavi, već daj mi nju, 

U’ smjesta udri srca kruta 

Ti, što kažnjavaš grehotu! Đ. V. N. 

MARIJA MAGDALENA 

DRAMA U TRI ČINA S EPILOGOM 
Napisao FRAN GALOVIĆ 
(Nastavak) 


DRUGI ČIN, 

PRED KUĆOM SIMONA FARISEJA. 

U mnoštvu kuća, ulica i vrtova, što okružiše velik i pro¬ 
stran trg, uzdigla se pred nama velika terasa s mjedenim 
vratima, kojima se ulazi u dom Simona fariseja. Terasa je 
sva okićena cvijećem, a bijele, crvene i žute latice struniše 
se i na mramor ulaštenih stepenica. Iz vrtova proviruje lišće 
smokava i maslina, a nasred trga stoji veliki bunar. Jako, 
sunčano svijetlo rasjalo je čitav trg podnevnim, teškim bli- 

stanjem. 

Marija Magdalena: 

(uleti naglo s desna i stane — tražeći nešta nemirnim po¬ 
gledom. Ima na sebi još uvijek onu jučerašnju haljinu, samo 
bez nakita, bez cvijeća i raspuštene je kose. Kad ugleda 
kuću Simona fariseja i terasu, posutu cvijećem, pridušeni 
joj se poklik otme iz grudiju, i pođe tamo. Vrata su za¬ 
tvorena, i ona udari par puta po njima). 

Služavka: 

(izađe iz kuće i ostane na pragu. Hladnim glasom): 

Što želiš ? 

Marija Magdalena: 

(naglo, isprekidano): 

Tu je? — Je li? — Reci! . . . Tu je? 

Služavka: 

Tko? 

Marija Magdalena: 

On! — Ta, On! — Već cieli prođoh grad 

I tražim, pitam . . . naći ga ne mogu. 

Vaš dom je, evo, cviećem iskićen, 

On mora biti ovdje! . . . 

Služavka: 

On je tuj 

Na gozbi. . . 

Marija Magdalena: 

(radosno): 

Daj, da cjelujem ti skute! 

Tvoj glas mi pada na srce ko blagi 

I tihi trak daleke, rosne zore, 

Što zlati grozu samotničke noći! 

Služavka: 

(još uvijek tvrdo): 

Što želiš? 

Marija Magdalena: 

Pusti. . . pusti me unutra! 

Tek jedan časak, da ga vidim samo 

I k njegovijem nogama da padnem! 

Služavka: 

(kao da je želi rukom otisnuti): 

Unutra? Ti? 


Marija Magdalena: 

Pa što ti je do toga? 
Trenutak samo — ! 

Služavka: 

Taka grješnica 
U ovu kuću zar da ulazi? — 

Poludjela si! 

Marija Magdalena: 

Možda imaš pravo! 

Ja više ne znam . . . Sve se smutilo 
U duši mojoj . . . Pogled mi se gasi! — 

U grlu vatra . . . gori. , , pali me! 

Unutra daj mi! Nek taj plamen zgasne! 
Služavka: 

Vas Jeruzalem pozna te! — Otiđi, 

Da ne blatiš nam praga! 

Marija Magdalena: 

(spustivši se na stube): 

Ne mičem se, 

Dok moju molbu ti ne uslišiš! 

Ta, pogledaj, kako sunce teško pali, 

A ranjave me ostaviše noge! 

Osušile se moje žedne usne 
Od prašine i muklih doziva, 

Da Njega nađem. Cieli dan i noć 
Ni kaplju vode* ja ne okusih! 

Sa ovih stuba ne ću nikuda, 

Pa da me ovaj čas i ubiju, 

II ne znam što! . . . 

Služavka: 

Zaludu ti je čekat! 
Marija Magdalena: 

O, ne budi ko kamen okrutna ! 

Gle; dat ću ti — ! — A što ću da ti dadem, 
Gdje nemam ništa više ,. . Nemam krova 
Ni hljeba . . . Samo ova haljina 
Od čitavog imanja ostade mi! 

(U uspomeni minule večeri.) 

On reče: zbaci i pođi za mnom! — 

I evo! Pođoh! — Sad mi braniš ući. . . 

Služavka: 

Otiđi, jer ću sluge pozvati, 

Da bace te na ulicu? — Što? — Ne ćeš? 

Marija Magdalena: 

Ne! — Jednom ću ga dočekati ovdje! 
Služavka: 

Ja natjerat ću na te biesne pse! 

Marija Magdalena: 

Da natjeraš i zmije, ne idem nikud! 
Služavka: 

Tvrdoglava si preko svake mjere! 

Marija Magdalena: 

Ko i ti kruta, nemilosrdna! 

Služavka: 

S tvrdoglavstva ćeš kajati se svoga! 


Marija Magdalena: 
Tek jednoć mi se kajat valjalo! 


Služavka: 

Ja s ludom ne ću svađati se ovdje, 
Već idem! , . . 


Marija Magdalena: 

(digne se naglo): 

Ne! . . . Ne ostavljaj me tako! 



IVO KERDIĆ: MEDALJA J. J. ŠTROSMAJERA 


Ta, žena si ko i ja! Smiluj se! — 

Ti srca nemaš! Prokleta si! Stani! 

Služavka: 

(ode u kuću i zatvori vrata.) 

Marija Magdalena: 

(kako je poletjela za njom, udari objema rukama o čvrstu 
mjed i klone kraj vratiju dolje): 

Otvori mi! — Pa da sam divlja zvijer, 

Iz šume što je amo pobjegla, 

Milosrđe bi moralo da bljesne 
U tvrdom srcu, akoli ga imaš! 

(Nitko ne odgovara.) 


Zar ne čujete? — Ja ću vapiti 
I udarati golim rukama 
0 užarenu ovu kapiju, 

Dok ne klonem okrvavljena na tle! 

Ivan* 

(otvori vrata i pojavi se pred njom) 


Ti ? ! 


Marija Magdalena: 

(trgne se): 


Ivan: 
Koga tražiš? 

Marija Magdalena: 

(skupila se na zemlji): 

Njega , .. 

Ivan: 

Učitelja? 

Marija Magdalena: 

Da! Učitelja tvoga . . . 

Ivan: 

(mirno, blago): 

Čekaj ga! 

Marija Magdalena: 

Ja čekam dugo, dočekat ne mogli, 

U čekanju već tome umirem ! 

Ivan: 

Od sinoć zar? 

Marija Magdalena: 

Od sinoć, ii koliko: 
Sto, dvjesta ljeta, tko bi znao to? 

Ja samo znam, da svake misli iskra 
I svaki trzaj, svaki drhtaj srca 
Spram njega stazom bola pute traži* 

Ivan. 

(stupio je preko praga): 

A došle? 


Marija Magdalena: 

(digla se): 

Došle? — Što me pitaš to, 
Gdje ni ja više ne sjećam se onog, 

Kraj mene što je prošlo! . . . 


(Uprla je ukočen pogled preda se.) 


I kazati mu 


Vidjeti ga 


(Ušuti.) 


Ivan: 

Što? 


Marija Magdalena: 

(iza kratkog muka): 

Ja ne znam. — Ništa. 
Kad opazim ga, glas mi zapinje, 

I samo bih ga tako gledala, 

Bez rieči, niemo, tiho, kao u snu! 

Ivan: 

I ostavila dom si? 


Marija Magdalena: 
Dom i sve! 


Ivan: 

I želiš za njim? 

Marija Magdalena: 

Da. Ja želim to! 


Ivan: 

A vratiti se ne ćeš nikad? 

Marija Magdalena: 

Nikad! 

Tko pođe tako kao ja, taj puta 
U stari život naći ne može! 

Pred mojim okom dižu se daljine, 

Sve šire, veće, pune sjetnih zviezda, 

Ko suze liepih, kao suze sjajnih! 

Ivan: 

Da. Za njim ide sve! U pustinji, 

Kud izveo ga Duh od Jordana, 

I ondje dana četrdeset bi, 

Sa zverinjem je tamo boravio, 

I anđeli mu služahu. — A poslie 
Mi s njime, evo, svuda idemo! 

I ostavismo oca svojega, 

Jer on je bolji, on je otac naš 
I brat i mati, dom i kuća naša! 

Marija Magdalena: 

A tebe ljubi? 

Ivan: 

Ja mu ležah sada 
Na grudima, kad vapila si vani! 

Marija Magdalena: 

I reko ti je, neka pođeš? 

Ivan: 

Jest. 

Marija Magdalena: 

I da mi kažeš? 

Ivan: 

Da će doći čas, 

Čas izbavljenja . . . 

Marija Magdalena: 

I da čekam? 

Ivan: 

Čekaj, , 

Jer nikoga još nije ostavio 
Bez nade i bez traka milosti. 

Marija Magdalena: 

Oživio je mrtve? 

Ivan: 

Lazara 

I Jairovu kćer, mladića onog; 

I dade zdravlje mnogima, te knjige 
Ni u sviet ne bi mogle čitavi, 

Da tkogod ova djela popiše. 

Marija Magdalena: 

Da i ja vidim! . . . 

(Nastavit će se.) 

RATNI DOJMOVI 

Napisao VIKTOR KRALJ 
(Nastavak) 


UTEM susretasmo kola natovarena 
raznim živežem, ponajviše brašnom, 
šećerom, kavom i konzervama. Na 
upit, kamo idu ta kola, ili otkuda dola¬ 
ze, dobivasmo stalne odgovore kao: »Rusi probiše 
frontu« ili »Rusi zauzeše Dobru Noć« ili »Naši uz- 
miču«. Svi ti odgovori davahu nam naslućivati, da 
nešto ne bijaše dobro tamo, kamo mi iđasmo, i opet 
ona pomisao: »Što će biti?« — Kola učestahu sve 
većma, dok se napokon ne sjediniše u jednu ne¬ 
prekinutu povorku, radi koje moradosmo sasvim 
sići sa ceste i marširati grabama lijevo i desno 
od nje. U povorci pojavila bi se tu i tamo kola s 
ranjenicima. Mnogi od lako ranjenih iđahu pješke, 
jedni zamotane glave, drugi povezane ruke. Tu i 
tamo do ceste sjedaše ili ležaše po koji iznemogli 
upirući svoj tupi pogled u prolaznike. Sve naši zem¬ 
ljaci od šesnaeste pukovnije, koja se već cijeli dan 
i cijelu noć nalazila u boju. Već blizu zavoja u ve¬ 
liku gustu šumu, iza koje je bjesnila bitka, nastao je 
bio na cesti potpuni zastoj povorke, koja većma 
sjećaše na seobu naroda već na uzmak opskrbnog 
trena. Čitavo stado rogate marve, po kojoj nemilo 
mlaćahu debelim štapovima dva vojnika mesara 
htijući je rastjerati i sa ceste ukloniti, bilo se sku¬ 
pilo u jednu hrpu, koja se neprestano okretala oko 
svoga središta, I što su ona dva mesara jače tukli 
poplašenu i smućenu stoku, koja nije znala kuda će, 
to brže trčahu volovi i krave jedno za drugim vrteći 
se neprestano na jednom mjestu oko sebe. Napokon 
navališe na tu hrpu i drugi vojnici. Nastade silna 
graja i nemilosrdno lupanje kundacima po jadnim 
životinjama, koje se konačno kao pomamne dadoše 
u bijeg, te ih nestade u šumi. Prizor taj bijaše više 
smiješan nego tragičan, pa ipak nije nikome bio 
smijeh ni na kraj pameti. Dakako da je tim metežem 
naša pješadijska kolona bila raskinuta, tako te su 
posljednje dvije satnije, od kojih je bila naša pred¬ 
zadnja, stigle četvrt sata kasnije na mjesto odre¬ 
đenja od ostalih, što je izazvalo čitavu buru pogr¬ 
da i psovki, kojima nas je bezrazložno počastio 
bataljunski zapovjednik, čovjek inače dobar ali 
nervozan. U svojoj uzrujanosti, koja je zapravo do¬ 
lazila od toga, jer nas je tek nekoliko stotina kora¬ 
ka dijelilo od bitke, koja je bjesnila na rubu šume, 
izda ovu dispoziciju: »Rusi su jučer zarobili dvije 
madžarske pukovnije. Time je nastao prodor od 
neko tri tisuće koraka. Silne mase neprijateljske 
provališe kroz taj otvor te se ukopaše u više linija 
upravo pred selom Dobra Noć, tako te prijete obim 


našim krilima, koja bez spoja tako reći u zraku vise, 
da ih sasvim ocijepe i tako našu frontu raskinu. Ve¬ 
lika je stoga opasnost, budući da Rusima kod naših 
slabih pričuva ne će biti teško, da čitavo desno kri¬ 
lo naše armije do Černovica zarobe. Šesnaesta je 
pukovnija potisnula prvu njihovu liniju iz Dobre No¬ 
ći i razvila rojnu prugu spojivši lijevo svoje krilo 
s onim osamljenim desnim četrdeset i druge divizije. 
Preostaje dakle još otvor od neko osam stotina ko¬ 
raka, koji treba naš bataljun da zaposjedne. Peta 
satnija imade smjesta otići do ruba šume, da odanle 
ispita teren, kojim će sutra napredovati naš bata¬ 
ljun . . .« 

Sunca je već odavno bilo nestalo za Karpatima. 
Spuštaše se noć, ali ne obična tamna noć, u kojoj 
još uvijek možeš razabirati sjenu predmeta na dva 
tri koraka, već to bijaše neprobojna tmina, koja 
nastaje samo u gustoj lisnatoj šumi oko ponoći, kad 
mjeseca nema na nebu. Naša satnija dobi zapovijed, 
da pođe za petom, koja se već nalazila na rubu šu¬ 
me, Tko da razbudi momčad, koja je umorna od 
dnevnog napora tvrdo spavala?! Gotovo trećina lju¬ 
di ostala je spavajući rastepena po šumi. Nakon 
kratkog napornog puta provlačeći se kroz gustu ši¬ 
karu stigosmo oko ponoći na rub šum, gdje se pri- 
ključismo petoj satniji. Između nas i Rusa ne bijaše 
nikoga . . . Bijasmo na domaku. 

Ovdje odlučismo još za noći napredovati, budu¬ 
ći da smo morali nekih šest stotina koraka prosli¬ 
jediti, da se uzmognemo spojiti s desnim krilom naše 
posestrime »šesnaeste«. Poučivši momčad, kako se 
ima vladati, da nepotrebnim žamorom ne svratimo 
na sebe pozornost Rusa, pođosmo... Ali kako će 
trista ljudi stupati da se ne bi čuo žamor, da ne za- 
štropoće bilo kakav predmet: bajuneta zapevši o 
torbu, ova opet lupkajući o bedro, cipela udarivši o 
što kruto, a povrh svega vječni galamdžija nezasini 
kotlić, koji te na svakom koraku potsjeća, da još 
večerao ni jesi ?! To je prosto nemoguće uz najbolju 
volju. 

Oni, koji bijahu još za dana stigli ovamo, preuze- 
še vodstvo, i mi se stadosmo spuštati niz neko brdo. 
čijih obrisa nijesmo mogli razabrati. Bijaše još uvi¬ 
jek tamno, premda ne više tako kao u šumi. Odjed¬ 
nom zasja oštro bijelo svijetlo, koje sipaše oko sebe 
raketa, puštena uz mukli prasak iz ruskoga jarka. 
Svi se kao na zapovijed instinktivno sagnusmo i le- 
gosmo u visoku rosnu travu. Raketa ne bijaše još 
dogorjela, kadno se oglasi nekoliko pušaka. Opet 
zasja raketa . . . jedna, pa druga, pa treća . . . Puš- 

čanoj vatri pridruži se i strojna puška. Očito nas bi¬ 
jahu opazile poljske straže. Pužući četveronoške 
spustašmo se niz brdo osvjetljivani raketama i pra¬ 
ćeni vatrom iz pušaka. Napokon se nađosmo u jed¬ 
nom vrlo širokom i dubokom jarku, čijim dnom te- 
cijaše potok. Tu bijasmo sigurni od taneta, koja još 
uvijek poput pčela zujahu nad našim glavama. Imali 
smo dva ili tri lako ranjena. 

Počelo je svitati, upravo kad smo našli spoj s 
desnim krilom šesnaeste pukovnije. Zaposjedosmo 
onaj prirodni jarak, u koji se bijasmo spustili, i če¬ 
kasmo . . . Crvenozlatni oblačići, koji se međutim 
pojaviše nad beskrajnom ravnicom ruskom, navješ¬ 
ćivahu skori izlaz sunca. Još časak dva i ono doista 
osvane u potpunom rumenilu te obasja krvavim 
svojim zrakama čitavi dražesni kraj — kraj, koji 
je tašti čovjek u svom bjesnilu pretvorio u pakao. 
Da, on, tašti čovjek, pretvorio je taj u potpunom 
smislu riječi zemaljski raj s njegovim miroljubivim 
žiteljima, koji prognani iz svoje domaje tumarahu 
po tuđem svijetu bez kuće i kućišta gladni i po¬ 
derani, u pravi pravcati pakao. Pretvorio ga u pa¬ 
kao, da prkosi svemu, što je dobro: i Bogu i njego¬ 
vu raju i suncu i životu i zdravlju i sreći; ali i sve¬ 
mu, što je zlo: i tami i smrti i bolesti i nevolji, pa 
i samome vragu i njegovu paklu. Svemu on pr¬ 
kosi, sve hoće da uništi, i dobro i zlo, svojim vla¬ 
stitim paklom. I eto dražesni taj kraj obasjan krva¬ 
vim suncem osvanu pred našim očima opustošen i 
razoren sjećajući nas svojom tužnom slikom poput 
sablasti sreće i blagostanja iz davnih već i zabo¬ 
ravljenih vremena. 

Istom sada mogosmo se snaći, jer u tami bili 
smo sebi tek toliko svijesni, da se nalazimo na 
podnožju ovećeg brda, koje se lagano spuštalo od 
svoga vrhunca. Jarak, u kojem smo se nalazili, sje¬ 
ćaše na veliku pukotinu u zemlji, kojima Galicija 
vrlo obiluje. Pred nama ogromna ruska ravnica, 
na obzorju, koje se vidjelo. Okno sa stanicom. Ora¬ 
nice pred našim jarkom, na kojima se zelenjela 
bujna pšenica, bijahu isprekrižane ruskim rovo¬ 
vima. Iza nas nalazio se položit pašnjak u širinu 
od kojih šest stotina koraka, a omeđivaše ga s gor¬ 
nje strane mlada šuma, koja se protezala uzduž 
čitavog brda. Na lijevu našu ruku gledajući pre¬ 
ma Rusima ležalo je dijelom na podnožju našega 
brda dijelom u dolini seoce Dobra Noć, gotovo sa¬ 
svim razoreno i opustjelo. Naše promatranje i sna¬ 
laženje trajaše tako dugo, dok se nije sasvim raz¬ 
danilo, a kad je sunce ogranulo, moradosmo po- 
skakali u jarak, jer su Rusi već zarana otvorili 
vatru. 

Naš protivnik bijaše vrlo dobro upucan. A mo¬ 
rao je biti i tačno upućen o našem dolasku i gdie 


se nalazimo, jer je neprestano sipao granate uzduž 
našega jarka, od kojih je jo po gdjekoja kresnula u 
sam jarak, gdje bi uz užasnu detonaciju izdubla ru¬ 
pu od nekoliko koraka širine i najmanje metar 
dubljine, što je jasno govorilo, da Rusi pu¬ 
caju iz topova većega kalibera, a po silnoj deto¬ 
naciji znali smo, da su granate punjene ekrazitom. 
Vatra se bila malo stišala, sigurno su ruski topnici 
bili kod zajutarka . . . Odjednom se netko sruši lu¬ 
pivši svom silom o tvrdo tlo. Kroz stisnuta usta 
čulo se muklo stenjanje, koje odavaše tešku bol. 
U prvi mah nijesmo primijetili, kamo bijaše ra¬ 
njen. — U glavu! — oglasi se netko. I doista, na za¬ 
tiljku opazismo veliku krvavu rupu, iz koje provi¬ 
rivaše nešto bijelo krvlju poprskano, dok je spri¬ 
jeda na čelu bila mala rupica, u koju bi jedva olov¬ 
ka pristala. Naš dobri vodnik Sinković bio je ra¬ 
njen eksplozivnom municijom. — Žena i petero 
djece ... — čuo se nečiji glas. O povezivanju rane 
ne bijaše ni govora, jer rupa, koju je izbilo eks¬ 
plozivno tane, bijaše tako velika, da ni nekoliko 
zavoja ne bi bilo doteklo, a kamo li jedan, što ga 
svaki momak za prvu pomoć nosi uza se. I onda 
bijaše svaka pomoć suvišna. Smrt je već nastupila. 
Jedini vanjski znak još kratka života bijaše grče¬ 
vito stiskanje krvavih prstiju. Napokon i to pre- 
stade . . . Čovjek bijaše mrtav. Prvi mrtvac . . . 

Oko devet sati stigne od brigadira zapovijed, da 
čitava šesnaesta pukovnija imade napredovati, a 
k njoj da se imadu priključiti i naše dvije satnije. 
U to nastade zaglušna pucnjava, tisućama zvižda- 
hu taneta iznad naših glava. U prvi čas mišljasmo, 
da Rusi spremaju navalu, no topovska vatra, koja 
se bila također koncentrirala sipajući šrapnele i 
granate po onom pašnjaku, koji se nalazio iza na¬ 
ših leđa, upozori nas, da se na rubu šume razvija 
rojna pruga naših pričuva. I doista ne potraja du¬ 
go, kad se od šume stade micati rojna pruga, koja 
se spuštaše niz brdo, dakle onim istim pašnjakom, 
kojim smo i mi jutros išli. Mi mogasmo iz našeg 
jarka prilično sigurno promatrati, jer za nas se u 
taj čas nije nitko od Rusa brinuo. Vatra se poja¬ 
čala, nastade paklena tutnjava i lomljava. Iz po¬ 
četka iđahu naši polagano sagnuvši se s puškom u 
desnoj ruci. Ali kad stigoše po prilici na sredinu 
pašnjaka, gdje je vatra bila najžešća, udariše tr¬ 
kom, da što prije stignu na naš jarak, gdje ih če- 
kaže spas, kako oni sebi očito uobražavahu. Ruska 
vatra bijaše upravo zatorna, ljudstvo padaše go¬ 
milice, tu i tamo bi se po dvojica po trojica odje- 
damput srušila u travu, da se više ne dignu. Što još 
mogaše, podvostruči trk. Još malo ... i evo ih kod 
nas u jarku. 

(Nastavit će se.) 

MARIJA CHAPDELAINE 

PRIPOVIJEST IZ FRANCUSKE KANADE 
Napisao LOUIS HĆMON. Prevodi Dr. DRAGO ĆEPULIC 
(Nastavak) 

— Vjetar će s jugoistočne strane. Bora mu! 
I opet će padati, to je jasno, govoraše Edvige 
Legare, mrk u licu. 

Ili bi opet otac Chapdelaine nadugo ispitivao 
bijele oblake, koji iskrsavahu jedan za drugim 
iznad tamna drveća, veselo prolažahu proplan¬ 
kom i nestajahu iza vrhunaca s druge strane. 

— Ako sjevero-zapadnjak do sjutra potraje ; 
moći ćemo početi, izjavi. 


SRPNJU trava počne zreti, i kad dođe 
sredina kolovoza, trebalo je samo 
čekati vrijeme suše, da se onda pokosi 
i spremi u suše. Ali iza lijepa vre¬ 
mena, koje potraja više sedmica, dođu česte nagle 
promjene vjetra, koje su pojavile u najvećem dijelu 
provincije Quebec. 

Svakog bi jutra ljudi ispitivali nebo i vijećali. 




IVO KERDIĆ: MEDALJA »ŽENSKE UDRUGE 


Ali bi se vjetar sjutradan i opet promijenio, 
te bi se činilo, da se veseli oblaci jučerašnji vra¬ 
ćaju u obliku dugih oblačina nesređenih i istrganih, 
sličnih kakvoj potučenoj vojsci. 

Mati Chapdelaine proreče neminovnu nevolju; 

— Velim vam, da ne ćemo imati lijepa vremena 
za košnju. Čini se, da ima uz donje jezero naroda 
iste župe, koji se međusobno parbi. Dragi Bog to 
ne voli, to se zna. 

Ali se božanstvo napokon pokaza blagim, i tri 
dana redom puhaše sjeverozapadnjak, jako i bez 
prestanka, osiguravajući tako beskišno vrijeme. 
Već odavna budu kose nabrušene, i petero se ljudi 
ujutro trećeg dana dade na posao. Legare, Ezdra 
i otac Chapdelaine košahu, a Da’Be i Tit’Be iđahu 
korak po korak za njima s grabljama i stavljahu 
onda u hrpe pokošenu travu. Prema večeru ova 
petorica uzeše vile i naslagaše sijeno u stogove, 
visoke i dobro naslagane, predviđajući moguću 
promjenu vjetra. Ali lijepo vrijeme potraja. Kroz 


pet dana oni tako nastaviše, njišući čitav dan svoje 
kose s desna na lijevo uz veliku široku kretnju, 
koja se čini tako laka u uvježbanoga kosca, a koju 
je ipak najteže naučiti i najoporniji je od svih po- 
sala, koji se tiču zemlje. 

Muhe i komarči iskrsavahu na tisuće iz poko¬ 
šene trave i zadirkivahu ih svojim ubodima. Žarko 
sunce palilo im šiju, i kaplje im znoja pekle oči. 
Umornost njihovih vječno svinutih leđa postajaše 
večerom tolika, da se samo jedva mogahu dići uz 
bolne grimase. Ta oni su radili od zore do mraka 
i niti časa gubili nisu; pokraćivali su vrijeme za 
obroke, i bili srećni i zahvalni za povoljno vri¬ 
jeme. 

Tri do četiri puta dnevno donosila bi im Marija 
ili Telesfor kablicu vode, koju bi omotali u granje, 
da se voda uzdrži svježa. I pošto im žega, rad i 
prašina odviše osuši grlo, oni bi polazili redom db 
bilo ispijaju velike gutljaje vode bilo da si njom 
polijevaju ruke ili glavu. 

U pet dana trava bude sva pokošena. I kako 
suša potraje, oni stadoše šestog dana ujutro da 
otvaraju i premeću stogove, koje htjedoše prije 
večera spremiti u suše. Kose dovrše svoj posao, 
i sad dođu na red grablje. One razoriše stogove, 
rasprostrješe sijeno na suncu, zatim ga, pošto se 
posušilo, već pri kraju popodneva zgrnuše nanovo 
u rpe točno tolikog objama, da ih čovjek može na¬ 
jedanput dignuti do visine visokih kolica već go¬ 
tovo punih. 

Charles je Eugene junački vukao skupljenu 
travu. 

Kolica ulete u sušu, zaustave se kod žitnice, 
i grablje se opet udubu u čvrsto natiskano sijeno, 
koje podizahu kao kakve debele pogače napreza¬ 
njem ruku i križa, i stovarivahu ga sa strane. 

Na koncu tjedna sve sijeno bijaše već u suši. 
Suho i lijepe boje, i ljudi se protegoše i dugo uz~ 
aahnuše, kao da dolaze iz kakva boja. 

— Sada može padati, reče otac Chapdelaine, 
to nam je sve svejedno. 

Ali se pokaza, da vrijeme suše ne bijaše točno 
izračunano prema njihovoj potrebi, jer je vjetar 
sa sjeverozapada i dalje duvao, i sunčani dani za- 
redaše jednolično. 

Kod Chapdelainea žene nijesu imale udjela u 
poljskim poslovima. Otac bi i tri odrasla sina, svi 
jaki i spretni na djelu, bili dostajali sami, da sve 
poslove obave, pa ako su i dalje upotrebljavali 
Legarea i plaćali ga, to su činili zato, jer je pred 
jedanaest godina počeo za njih raditi, kad su još 
sinovi bili maleni, i zato su ga sada zadržali što iz 
običaja što zbog toga, jer se nijesu htjeli lišiti tako 
silne radne snage. 

Za vrijeme dakle radova oko sijena Marija i 
mati joj bavile su se samo svojim običnim po¬ 
slom: spremanjem, kuhanjem, pranjem, krpanjem, 
muzenjem triju krava, brigom oko živadi, i jed¬ 
nom na tjedan pekle bi kruh, što bi potrajalo često 
do kasno u noć. 

Take bi večeri poslale Telesfora u potragu za 
krušnim škrinjama, koje bi se nalazile nepromjen¬ 
ljivo raspršene po svim kutovima kuće ili šupe, 
jer su dnevno služile za mjerenje količine zobi, 
što se davalo konju, ili kukuruza, što se davalo 
kokošima, ne računajući ovamo sto drugih nena¬ 
danih poraba, za koje su poslužile svakog časa. 
Kad bi se sve pokupile i očistile, tijesto bi se već 
dizalo, i žene bi se požurile, da se riješe drugih 
posala, te i pokrate bdijenje. 

Najprije bi Telesfor zapalio u peći nekoliko 
grana smolastoga čempresa, čiji je plamen smo¬ 
lom mirisao, zatim debele klade crvene loze, koje 
davahu jednaku i trajnu toplinu. Kad bi peć po¬ 


stala topla, Marija bi redala u nju škrinje pune 
tijesta, i zatim bi preostalo samo nadziranje vatre 
i trebalo bi promijeniti mjesta škrinjama, kad bi 
kruh bio napola pečen. 

Peć bijaše sagrađena odviše malenom, pred pet 
godina. Od tog doba obitelj je govorila neminovno 
svakog tjedna o novoj peći, koju je valjalo hitro 
sagraditi, i koja se doista imala započeti graditi 
bezodvlačno. Ali nekom nesrećom, koja se bez 
prestanka ponavljala, kod svakog se putovanja 
zaboravljalo naručiti tome nužni ciment, tako te 
je uvijek trebalo dva ili katkada tri puta tjednom 
puniti peć, da se prehrani devetero ustiju kuće. 
Marija bi uzela stalno na brigu prvu peć, ali bi 
stalno i mati Chapdelaine, kad bi bila pripravljena 
druga peć i noć odmicala, rekla milosrdno: 

— Možeš ići spavati, Marija, ja ću paziti na 
drugu peć. 

Marija ne bi ništa odvratila. Znala je vrlo do¬ 
bro, da će se začas mati odjevena polegnuti na 
krevet, zato da se časkom odmori, i da će se 
istom izjutra probuditi. Zato bi se zadovoljila time, 
da potakne »boucane«, koju bi svake večeri na¬ 
pravili u starom prošupljenom vedru, metnula bi 
kruh u peć po drugi puta, i došla sjesti na prag, 
uprvši bradu u obje ruke i ostajući kroz svu noć 
neiscrpivo strpljiva. 

Na dvadeset koraka od kuće činjaše peć sa 
svojim malim krovom od dasaka neku tamnu ljagu. 
Vrata joj od ognjišta nijesu dobro zatvarala, te je 
kroz njih prolazio trak crvenog svijetla. Crni se 
rub šume u noći malo približavao. Marija ostajaše 
nepomičnom, uživajući mir i svježinu, i osjećaše 
tisuće neodređenih sanja gdje oko nje kruže kao 
jato vrana. 

Nekoć bijaše ovo čekanje u noć samo neka 
polupospanost, i ona je neprestano i strpljivo že¬ 
ljela, da se kruh ispeče, te može leći na počinak 
Iza kako bijaše ovuda prošao Franq:ois Paradis, 
ovo joj dugo sedmično bdijenje bude ugodno i 
slatko, jer sad mogaše da misli na sebe i na nj; 
a da ništa ne prekriva tijek srećnih stvari, koje je 
zamišljala. Te stvari bijahu vanredno priproste, i 
ne iđahu daleko: on će se vratiti o proljeću; taj 
povratak, užitak opet ga vidjeti, riječi, koje će joj 
reći, kad će opet biti sami, prve kretnje ljubavi, 
koje će ih sjediniti. — Mariji bijaše teško već 
sada jasno si zamisliti, kako će se sve ovo moći 
dogoditi. Ipak pokuša. 

Ponajprije ona si ponovi njegovo ime potpuno, 
svečano, onako, kako ga drugi izgovaraju: Fran- 

901S Paradis iz Saint-Michel-de-Mistassinia. 

Fran 9 ois Paradis ... I onda iznenada intimno; 
Fran9ois. (Nastavit će se.) 


234 










God. I. 


VIJENAC« 


Broj 12. 


NARODNA KULTURA I KNJIŽEVNOST 

(Govor držan na svečanoj akademiji »Prosvjetnog Saveza« u počast 107. godišnjice Štrosmajerova rođenja, 4. II. 1923.) 

Dr. SLAVKO JEŽIĆ. 


Gospođe i gospodo! 

Jedva da bi se sretnije mogao izabrati »danom 
prosvjete« — danom osvrta i pogleda na našu kul¬ 
turu i na naš kulturni rad — drugi koji dan nego 
baš onaj, na koji slavimo uspomenu jednog od naj¬ 
kulturnijih naših ljudi prošloga stoljeća, potpuni 
tip Evropljanina — vladike Štrosmajera! 

Malo je ljudi poput njega znalo širokim svojim 
pogledom obuhvatiti sav život naroda, shvatiti 
što mu ne dostaje, i nastojati, da ga povedu onim 
putem, koji će ga najsigurnije dignuti na razinu 
ostalih naprednijih naroda, i tako ga učiniti dostoj¬ 
nim njihova društva, a po tomu dostojnim i nji¬ 
hova poštovanja i vlastite slobode. 

Svi mi znamo, gospođe i gospodo, i ako je teško 
doći do slobode, da ju je još teže znati sačuvati. 
Nije sve u tome moći sve činiti, što se hoće; 
puno je teže znati, što se hoće. Što vrijedi za 
pojedinca, vrijedi i za čitav narod. Kakve koristi 
narodu, da se oslobodi tuđega jarma, pa da onda, 
nezreo za slobodu, zapadne u puno teži jaram vla¬ 
stite nesposobnosti, nezrelosti, sitničave mržnje, 
bratskoga jala, demagogije i građanskog rata? . . . 

I zato da se to ne zbude, treba da narod — kao 
i svaki pojedinac — spozna, da je najveća sloboda 
osloboditi se svojih vlastitih mana, svojih vlasti¬ 
tih sitnih i sitničavih potreba, izaći tako reći iz 
sebe, raditi ne za sebe nego za skupnost, ne za 
pojedinca, nego za narod, ne za jedan narod samo, 
nego za čitavo čovječanstvo! 

Ne znači to raditi protiv svoga naroda, ali 
znači n e raditi protiv ostalog čovječanstva. Znači 
izgrađivati sebe i svoj narod u duhu sveljudskih 
ideala, dizati ga do ostalih naroda, zbližavati ih, 
upoznavati ih — a kad se upoznaju, lakše će se 
sporazumjeti, lakše će si oprostiti, lakše će se za¬ 
voljeti, jer kao što zlo rađa zlo, tako i ljubav rađa 
ljubav. 

U tom eto nastojanju leži naš kulturni problem. 
Dok su nam još tuđinski lanci vezali krila i nisu 
nam dali da se dignemo u visine tih sveljudskih 
ideala i te velike ljubavi, najveći je dio naših briga 
morao biti upravljen na kidanje tih veriga, na bor¬ 
bu za oslobođenje. Rijetki su bili duhovi, koji su 
— poput Štrosmajera — našli u sebi toliko vla¬ 
stite snage, da su se bili kadri uzdići iznad tih 
svagdanjih briga i tih teških patnja, koje su tro¬ 
šile sve energije narodne, i već onda znali otkriti 
liniju, kojom treba da krenu narodne snage, hoće 


li da se čim prije oslobode, a kad se oslobode, da 
odmah budu spremne i kadre ući u natjecanje s 
radom onih naroda, koji su imali sreću da svoju 
energiju prije oslobode za kulturna nastojanja. 

Sloboda i prosvjeta — dva su ideala, od kojih 
jedan radi za drugi. Prosvjeta je najjače sredstvo 
u borbi za slobodu, ali opet potpuno može da se 
prosvjeta razvije i da procvate samo u slobodi. 
Sjetimo se Štrosmajerovih riječi u hrvatskom sa¬ 
boru (1872.) prigodom smrti Preradovićeve: »Mogu 
Vas uvjeriti, da je jedna od najtoplijih želja, koju 
je pokojnikova plemenita duša pred Tvorca doni¬ 
jela, da se Bog našemu narodu smiluje i da ga od 
svakoga zla oslobodi. Trud nastojanja mu bijaše, 
da si naš narod ovaj uvjet slobode i narodne 
samosvojnosti priskrbi, bez kojega n e m o- 
že biti govora o uspješnom radu«. I 
najsvjetlija strana Štrosmajerove pojave u našemu 
životu, najtrajnija njegova zasluga za naš narod i 
jest upravo u tom svijesnom i trajnom izgrađi¬ 
vanju uvjeta »slobode i narodne samosvojnosti« 
(kako je rekao) — o čemu nam svjedoče divni 
spomenici neprolazne vrijednosti, što nam ih je on 
podigao: hrvatsko sveučilište, jugoslavenska aka¬ 
demija, đakovačka katedrala, galerija slika ... da 
spomenemo samo najvažnije! 

Gospođe i gospodo! 

Kakogod niz vjekovnih borbi našega naroda još 
nije završen, ipak svi osjećamo, da je danas naša 
dužnost još veća nego ikada, da nastavimo s iz¬ 
gradnjom naše narodne kulture i da se ne damo 
potisnuti u pozadinu u kolu kulturnih naroda svi¬ 
jeta. Što smo mi već dali na oltar opće kulture, 
a da nam nitko nije priznao naših zasluga! Zar da 
opet navodim imena Boškovića, Marulića, Medu- 
lića, Klovića, Tommasea i čitav niz naših huma¬ 
nista, učenjaka, književnika i umjetnika? Zar da 
pripovijedam, kako su se među lektirom mladoga 
francuskog dramatika Racinea nalazila i latinska 
djela Marka Marulića Splićanina — onog istog, 
koji nam je ostavio prvi naš ep, Juditu, »u versih 
hrvačkih složenu«? Zar da spominjem, kako smo 
mi ne samo u šesnaestom stoljeću imali rek¬ 
torom padovskoga sveučilišta (1579.) dvadeseti- 
jednogodišnjeg pjesnika, koji je dva decenija kas¬ 
nije (1597.) izdao zbirku prijevoda »iz veće tuđijeh 
jezika u hrvački izloženih«, a među njima je uči¬ 
nio i »Hrvačku Grkinju Elektru Sofoklovu«; — 

nego da smo već u prvoj polovici petnaestog 
stoljeća imali na samoj pariškoj Sorboni profesora, 
koji su lomili koplje za svoje ime s Madžarima, 
tvrdeć da nipošto nisu Madžari, nego Hrvati!?. , . 

Dugačak bi bio niz naših tražbina, kad bismo 
ih napisali i poslali Evropi račun o našim zaslu¬ 
gama na općem kulturnom polju — ali da se ra¬ 
čun isplati, treba da Evropa ima povjerenje u fir¬ 
mu, koja ga šalje. Inače ćemo i mi morati pristati 
na anuliranje starih dugova — što je danas, rekao 
bih, težnja sviju dužnika. 

Dignimo dakle ugled firmi, gospođe i gospodo! 
Dokažimo, da smo mi ne samo u prošlosti i ne 
samo pojedinačno doprinosili svoje kamečke k iz¬ 
gradnji evropske kulture, nego da to činimo i u 
sadašnjosti i to čitav narod u cjelini. Radimo, diži- 
mo se, upoznavajmo najprije sami sebe, otkrivaj¬ 
mo svoje sposobnosti i razvijajmo ih — a onda ih 
pokazujmo i prema vani i zahtijevajmo njihovo 
priznanje. A priznanje će doći, budemo li ga zavri- 
jedili, nemojmo o tom sumnjati! 

Sjećam se onih lijepih proljetnih popodneva u 
Cafe des deux Magots u Parizu, nasuprot drevnoj 
gotskoj crkvi St. Germain Du Pre, što sam ih znao 
provesti u društvu svojih francuskih znanaca, mla¬ 
dih književnika i umjetnika. Bio je među njima 
kadšto i poznati autor »Atlantide«, Pierre Benoit, 
pa mladi Bretanac Le Du i drugi. Debatiralo se o 
modernim strujama u umjetnosti i književnosti, o 
politici, o centralizmu i regionalizmu itd. Ja sam 
pripovijedao o našim prilikama, o našim borbama 
i nastojanjima, i tužio sam se na to, da nas Evropa 
nikako ne poznaje i da nas taksira gotovo jednako 
sa Senegalcima ili Zuluima. Odgovor je u raznim 
varijantama bio uvijek jednak: »Čast vašoj borbi 
za slobodu i vašem heroizmu, ali borbu za opsta¬ 
nak vode i životinje. Ali gdje je vaš rad za kul¬ 
turu? Ako imate literarnih djela, kao što tvrdite, 
prevedite ih, da ih upoznamo; ako je istina, što 
velite, da je u vas tako razvijena pučka narodna 
umjetnost, zašto ne priredite izložbe u Parizu? 
Gdje su ti vaši književnici i umjetnici? Pokažite 
nam ih ! »I samo ime Meštrović više je u njihovim 
očima vrijedilo, nego čitav niz imena iz naše ratne 
i političke historije. 

Jednom je zgodom poznata književna revija 
»Les ecrits nouveaux« đonila silan hvalospjev 
Gabrielu d’Annunziu, u kom ga ujedno brani od 
napadaja nekih francuskih dnevnika i revija, što 
su se zauzimali za jugoslavensko stanovište — i u 
tom se članku Andre Suares obara na Srbe i Hr¬ 
vate nazivajući ih »les Cravates et les Boulgres«, 
i tvrdi, da moramo biti sretni, što nam Italija daje 


uopće mjesta pod suncem: Italija, koja je kolijev¬ 
ka civilizacije, dok smo mi leglo barbarstva i smet¬ 
nja napredovanju civilizacije na Balkanu 

Kad sam se na to potužio g. Strowskomu, pro¬ 
fesoru francuske književnosti na Sorboni i potom¬ 
ku stare emigrirane poljske obitelji, na svoj sam 
užas razabrao, da on vrlo malo pojma ima o Sr¬ 
bima, a nimalo o Hrvatima — i za njega je bilo 
čitavo otkriće, kad sam mu ispričao neke crtice 
iz naše kulturne historije, ulogu latinskog jezika 
i trajni kontinuitet zapadne kulture kod nas. Ali 
to ga je ujedno i toliko oduševilo, da je uskliknuo: 
»M ais vousetes des Latins! — Ta vi ste 
Latini!«, i svakom je svome posjetniku onoga dana 
pripovijedao, što je novo čuo, i za svakoga je od 
njih to bilo isto takvo otkriće kao i za njega! . . . 

Eto po čemu nas cijeni tuđina, gospođe i go¬ 
spodo! Samo niveau kulture odlučuje o mjeri po¬ 
štovanja, što nam ga ona iskazuje. A uz likovnu 
umjetnost i muziku svakako je literatura najpri¬ 
kladnija, da strani svijet upozna s nama, i vrijedi 
li ona, vrijedit ćemo i mi u tuđim očima. Nemojmo 
prezirati te tobože platoničke simpatije! Štovanje 
je helenske civilizacije razmahalo prije stotinu 
godina filhelenski pokret u Evropi, i za tu ljubav 
prema Helenima izgubio je Byron čak i svoj život! 
A kako je teška naša borba protiv Italije, doka¬ 
zom je spominjani Suaresov članak, a dokazom su 
vam i bezbrojni d’Annunzijevi i Mussolinijevi tihi 
saveznici: Monna Lisa, Kapitolinska Venera, Di¬ 
vina commedia, Milanska katedrala, pa čak i pom- 
pejanske razvaline! . . . 

Ali nemojmo rekriminirati! Radimo! Stisnimo 
redove, podupirimo jedan drugoga i gledajmo, da 
makar i različitim putevima svi dođemo do istoga 
cilja! Izgrađujmo nacionalnu kulturu, a po njoj i 
opću! I baš u doba, kad se materijalna kultura 
diže, kad je njezina perspektiva tako odlična, ne 
zaboravimo, da je njezina dužnost podupirati du¬ 
ševnu kulturu! 

Zato nije više luksuz, da bogataš kupuje knjigu 
ili sliku, da ide u kazalište i da polazi koncerte. To 
je njegova dužnost. Treba da prestane ona sra¬ 
motna pripovijetka o »gladnom« književniku i ne 
smijemo više dopustiti, da se ponovi historija 
Stanka Vraza, Andrije Palmovića, Ante Kovačića, 
Vjenceslava Novaka i tolikih drugih. Prije je za to 
bio izgovor: politička potlačenost, teške prilike. 
Ali,slobodan narod zaista ne bi zavrijedio pošto¬ 
vanja, da dopusti i dalje takve prilike. Ne smije se 
čekati na akciju vlasti — njoj uvijek i nije baš u 
interesu, da podupire prosvjetne ustanove — sam 
narod iz sebe treba da povede i da ustrajno vodi 

akciju za promicanjem i podupiranjem svih kultur¬ 
nih ustanova i kulturnih radnika. Time radi samo 
na podizanju vlastitog ugleda. Ta zar nijesu mali 
nordijski narodi stekli poštovanje cijelog svijeta, 
ne po vlasti niti po vladarima, nego po svojim lju¬ 
dima, koji nose imena kao: Ibsen, Bjornson, Strind- 
berg, Lagerlof, Geyerstam i toliki drugi. Nije li 
samo ime Hamleta — kao naslov velikog književ¬ 
nog djela — dalje pronijelo slavu Danske, nego sva 
njezina historija. I to još ime djelu jednoga engle¬ 
skoga pisca! . . . 

Spomenuo sam, da se danas otvaraju najljepše 
perspektive dizanju naše materijalne kulture. Kul¬ 


procvat našeg historičkog romana. Socijalna su 
pitanja na dnevnom redu, a ta sigurno ne će ostati 
bez utjecaja na našu knjigu. Pa kako svi osjećamo 
i u svojoj duši nešto novo, a ne znamo još pravo 
što je to, to ćemo morati provesti analizu svoje 
duše, obračunati sa starim i odrediti smjernice no¬ 
vome — dakle i psihologijskome je romanu per¬ 
spektiva povoljna. Zato, ako nas ne snađe nesreća 
novoga rata ili kakvih velikih socijalnih poreme- 
ćenja, ne trebamo gledati crno u budućnost. A 
ono bolesno, slabunjavo i sušićavo, što se djelo¬ 
mično pokazuje u mlađoj našoj knjizi, bit će više 
imitacija starih i plod lektire, nego li iskreno pro- 
osjećano — ukoliko to uopće nije samo poza i ne¬ 
iskrenost ili možda bolesne izrasline, koje treba 
izrezati, da organizam ostane zdrav i čitav! . . . 

Gospođe i gospodo, 

Na koncu bih htio da vas još jednom podsjetim 
na dužnost sviju nas, da podupremo sva kulturna 


turna nam historija niže primjere, kako je u doba 
narodnog blagostanja redovno i kultura i literatura 
doživjela svoj procvat, svoj zlatni vijek. Možda da 
su ovo samo počeci budućega cvata, ali ja naslu¬ 
ćujem, gospođe i gospodo, da mi idemo ususret 
boljim i ljepšim vremenima u materijalnom i kul¬ 
turnom pogledu. Još su u živom sjećanju sviju gro¬ 
zote rata, pa će sigurno potrajati još neko vrijeme, 
dok se njihov odjek u literaturi staloži. Osjećajući 
instinktivno potrebu, da se u ovim još nešto nesre¬ 
đenim vremenima oslonimo na prošlost i na tradi¬ 
ciju, mi ćemo morati napisati djela o našoj pro¬ 
šlosti, a uz znanstvene radnje ja naslućujem i novi 


nastojanja i da barem isto toliko cijenimo radnika 
na kulturnom polju, kao i onog na političkom, ako 
ne i više. I htio bih spomenuti samo još ovo: 

Kad sam slušao, da se novci sabiru za jedan 
velebni Štrosmajerov spomenik, uvijek sam mi¬ 
slio, ne bismo li možda bolje pogodili misao veli¬ 
kog vladike, da za taj novac podignemo »Štros¬ 
majerov dom« kao žarište svega kulturnog rada 
za naš narod. Činilo mi se, da bi to bilo više u 
stilu Štrosmajerovu i mnogo veličanstveniji spo¬ 
menik. 

A kad sam čuo, da se u budget stavljaju milijuni 
za podizanje Panteona mrtvima, zapitao sam se, 
a pitam i vas, gospođe i gospodo, je li za nas pre¬ 
če i važnije, da podižemo Panteon onima »za¬ 
služnim« ljudima, koji za života grcaju i guše se u 
milijunima, ili je možda važnije i preče, da podig¬ 
nemo P r i t a n e j onima zaslužnim muževima, koji 
za života umiru od gladi? 

NAŠE SLIKE 

Ivo Kerdić. »Ta mamite, šta ćete o meni pisati, ta ja 
nijesam umjetnik, ja sam samo dobar medaljer, cizelijer i 
graver«. Ovim riječima odbijao je Kerdić, u svojoj prirođenoj 
skromnosti, namjeru, da se o njemu kao umjetniku piše. 
Međutim njegovi dojakošnji skulptorski radovi, a osobito oni 
medaljski, daju mu potpuno pravo, da i njega ubrojimo među 
naše umjetnike, koji zastupaju savremenu hrvatsku 
umjetnost. Ističući s ponosom, da je dio svoga života pro¬ 
boravio kao radnik po tvornicama Njemačke i Francuske i 
da se on danas, u svome atelieru i u radionici među svojim 
učenicima, osjeća samo kao dobar radnik-majstor, dokazuje, 
kolikom ozbiljnošću shvaća on svoj rad i još više, koliko 
cijeni prošlost svoju, iz koje se izvinuo u redove umjetnika. 
»Svršio sam u Zagrebu obrtnu školu, a zatim sam kao 
umjetni bravar počeo da po radionicama radim«, pripovijeda 
Kerdić na svoj osebujan ležeran način. »Kako vidite, ja sam 
izašao iz metalnog miliea, što više moji djedovi — Brođani 

— bili su kovači, a ja sam kao dječak znao potkivati; ja 
sam prema svojim pređima samo plemenitiji kovač«. Taj 
»plemenitiji kovač« otisnuvši se u svijet, dospio u Pariz, 
gdje se, radeći po tvornicama, našao napokon kao cizeljer 
u privatnome atelieru glasovitog medaljera Raty-ja. Tu je 
dobio prve pobude za medaljersku umjetnost, a promatra¬ 
jući po raznim zbirkama i izložbama radove i ostalih maj¬ 
stora francuske medaljerske umjetnosti (Chaplain-ove, Du- 
bois-ove, Dupuis-ove i Degeorge-ove) stao se u njemu buditi 
sve veći interes za tu specialnu granu skulptorske umjet¬ 
nosti. Kada mu je otac umro, vratio se u Beč. U Beču, kao 
tehnički dotjerani i vješti radnik, nađe si mjesta u »Werk- 
statten ftir Silberschmiede«. U večernjim kurzevima »Kunst- 
gewerbeschule« povećao je svoju teoretsku i usavršio svoju 
stručnu spremu. Od toga vremena mijenja se smjernica nje¬ 
gova dojakošnjeg živovanja, a pogotovo kako se ondje sastao 
s Meštrovićem, Krizmanom i Račkijem. Na osnovu njegove 
vještine primio ga prof. Schwarz (medaljer) u svoju školu, 
odsjek umjetno-obrtni, u kojem je proboravio dvije i pol 
godine, i to polazeći prije podne školu, a poslije podne 
radeći u privatnome atelieru svoga učitelja. Težnja za na¬ 
pretkom gonila ga, te je odlučio upisati se u bečku aka¬ 
demiju. Položivši ispit s izvrsnim uspjehom, dospio je prof. 
Bitterlichu. Nažalost morao je svoje mjesto brzo napustiti, 
jer je bio pozvan na vršenje svoje vojničke dužnosti; kad 
se vratio, riješen vojničke službe, u Beč, njegovo je mjesto 
bilo popunjeno. U to baš vrijeme otvorio je prof. Marschall 

— najbolji bečki medaljer — svoju »Spezial-Schule fiir 
Klein-Plastik und Medaillen-Kust«. Birajući sebi učenike, 
izabrao je za svoju školu i Kerdića. Kod Marschalla pro¬ 
boravio je Kerdić tri godine. Već druge godine dobio je 
zlatnu medalju, a iza toga »Kompositions-Preis«. Svršivši 
imao je Kerdić ostati kod njega u svojstvu njegova asistenta. 


Dobivši međutim poziv na zagrebačku umjetničku školu 
pođe u Zagreb, gdje danas u svojstvu profesora djeluje na 
ovome kulturnome zavodu. 

Na sadašnjoj akademiji likovnih umjetnosti u Zagrebu 
uredio je Kerdić kompletnu radionu za cizeliranje i gra¬ 
viranje uz vlastitu ljevaonicu. Taj se odsjek akademijin uz- 
držaje sam po sebi, pače on odbacuje lijepu čistu dobit. U 
njemu uče učenici modelirati, lijevati, cizelirati, polirati, 
gravirati, medalje I plakete praviti; još da ima ovaj zavod 
aparat za reduciranje medalja i plaketa, bila bi tehnička 
obuka učenika, koju ovdje dobivaju, potpuna. 

Kerdić je stup u tome odjelu, oko kojega se kreće vas- 
koliki rad u njemu. 

Taj realni majstor, koji među svojim učenicima boravi 
od jutra do mraka, neprekidno ih potičući na rad i ustraj¬ 
nost, sakriva u nutrinji svojoj tankoćutnu i nježnu umjet¬ 
ničku dušu. 

To je on pokazao svojim brojnim kiparskim radovima. 
Načinio je mnogo uspjelih portreta, pa bista, figura, figu- 
rina i figurica. Osobiti uspjeh pokazao je u svojim dječjim 
portretima u mramoru i bronsi. Svojom »Madonom s dje¬ 
tetom«, izrađenom u mramoru, pokazao je, da umije maj¬ 
storski vladati i dlijetom i batićem. 

Svu svoju tehničku dotjeranost i sav svoj umjetnički 
polet ulaže on ipak najradije u medaljersku umjetnost, kojoj 
se sasvijem posvetio, postavši među svojim drugovima nje¬ 
nim glavnim reprezentantom. Sa sokolskom je medaljom 
počeo. Dosada je načinio preko stotinu komada zajedno 
s plaketama. Među tim raznovrsnim njegovim tvorevinama 
ima: graviranih i lijevanih medalja, po njemu samome re¬ 
duciranih i izbijenih medalja, od kojih se lijepo reprezen¬ 
tiraju: medalja grada Zagreba, sokolska medalja za grad 
Prag, Kršnjavijeva, Strosmaj'erova, Hanuševa, ona za ka- 
sačko društvo i za žensku udrugu, a u novije doba osobito 
Dobrovićeva, koja nosi na sebi odlike prave umjetničke 
radnje, kakove su umjeli! da izrađuju medaljeri renesansne 
umjetnosti 

Od plaketa ističu se osobito: madona s djetetom,, spo- 
men-plaketa za češko kazalište u Pragu, pa plaketa u 
hrvatskoj sabornici na! pomen proglašenja slobodne neza¬ 
visne države Srba, Hrvata i Slovenaca u hrvatskome saboru. 

Na polju umjetničkog obrta izradio je Kerdić u Beču na 
bivšem carskome dvoru I na bečkome kazalištu »Theater 
an der Wien« neke od velikih figura. I u sitnome umjetno- 
obrtnome obrtu pokazao je Kerdić svoju vještinu izrađujući 
kaleže, kasete, vaze i stalke u raznim metalima ii raznim 
kovinama. Kerdić se sada nalazi u naponu svoga rada, 
trseći se neumorno, da odgoji što bolji podmladak, koji će 
naš umjetni obrt voditi onim putem, kojim je udario njihov 
učitelj. A, J. 

KNJIŽEVNOST 

Književno pismo. (Vinko Krišković: »Anglia 
docet«, Essayi; Francis Bacon. — Ideja en¬ 
gleskog ustava. — Britsko carstvo u Indiji. 
— M a c a u 1 a y.) Izdanje »Prosvjetne Biblio¬ 
teke«; Zagreb, 1922). Ima već više od mjesec dana, što je 
ugledala svijetlo svijeta ova knjiga, a ne vidi se, da bi iza¬ 
zvala ikakove živahnije diskusije, što više, ne čini se, da je 
uopće pobudila kakav veći interes. A ipak je knjiga kao 
rijetko koja zrela, kao malo koja ispunjena promozganim 
opažanjima, a i idejama, o kojima vole voditi računa ozbiljni 
ljudi, i o kojima vodi računa sav ostali umni svijet. Nije vje¬ 
rovati, da se u krugovima hrvatskih inteligenata nije našao 
poveći broj čitača, koje je ova knjiga i zainteresovala i za¬ 
dovoljila — a možda i takvih, koje je zainteresovala, a ozlo- 
voljila. 

Svakako je to knjiga, koja je zavrijedila, da se o njoj vodi 
računa, ne samo zato, što ju je napisao jedan od naših ljudi, 
koji si je pribavio opsežnu kulturu, nego i zato, što se u njoj 
raspravljaju pitanja prvorazredne važnosti pa i takva, koja 
se malne neposredno tiču našeg hrvatskog života i društva. 
Knjiga g. Kriškovića hoće da bude aktualna, pa na to upu¬ 
ćuje već i njen natpis. »Anglia docet« — to je toliko, da se 
u knjizi raspravljaju doduše pitanja engleskog političkog i 
filozofskog kruga, ali takova, iz kojih mogu drugi, a naročito 
Hrvati, za koje je knjiga pisana, crpsti korist i poduke. Mi¬ 
slim korist i poduke za naš savremeni politički, filozofski i 
društveni život. Ako već nikakove druge, a ono barem, da 
nam pred oči iziđe jasna slika, kako su naše prilike daleko 
zaostale za engleskima i kako bismo kod Engleza mogli naći 
uzor, da svoje prilike njima prilagodimo, pa da tako posta¬ 
nemo među civilizovanim narodima slični njima, koji su naj¬ 
vredniji. 

To bi, po prilici, ako se ne varam, imao biti smisao nat¬ 
pisa, a po tom i glavne ideje te toliko zrele i pametne knjige. 

Čitači, koji budu čitali ove kratke bilješke, razabrat će, 
da se u mnogom ne mogu složiti s učenim piscem, ali to ne 
znači, da g. Krišković ima krivo, a ja pravo, a još manje može 
to značiti, da bi njegova knjiga bila zbog toga išta manje inte¬ 
resantna i išta manje vrijedna, da se čita i proučava. To 
znači — kako će se vidjeti — da g, pisac i njegov kritičar 
ne gledaju iste stvari s istog gledišta, a niti s istim tempe¬ 
ramentom, a drukčije ne može ni biti, jer jezgra raspravljanih 
pitanja u knjizi u glavnom je političke prirode, a u tim stva¬ 
rima nisu samo mišljenja, nego i načini mišljenja i pogledi 
na te stvari podijeljeni. , 

Evo na priliku odmah u samoj osnovi! 

Meni se čini, da g. Krišković nalazi u engleskom impe¬ 
rijalizmu, u onoj krutoj torry-jskoj konservativno liniji, koju 
i sami Englezi nazivlju porugljivo »jingo«, a kojoj je u novije 
vrijeme bio istaknutim reprezentantom čuveni pokojni Joe 
Chamberlain, ono, čemu se treba diviti i što treba u Engleza 
najviše cijeniti. G. Krišković kaže na jednom mjestu »ve¬ 
lebna imperijalistička misao Chamberlainova«, on na drugom 
mjestu govori malne riječima pjesničkog govornika toga im¬ 
perijalizma Rudyarda Kiplinga, pa veli: »Engleska je danas 
u svom međunarodnom životu lučonoša i neosporna pobor¬ 
nica kulture na osnovi vjerske snošljivosti i samouprave. 
Makar naseobinama tu samoupravu i prekraja po svojim 
domaćim izgledima, ipak ne postupa po kakvom teoretskom 
kalupu...« (Vidi se dakle, da taj međunarodni život znači 
za pravo »kolonijalnu politiku«.) 

U stvari engleske politike prema Irskoj g. Krišković na¬ 
lazi samo riječi pohvale i prema njegovu prikazu izgleda, 


kao da Engleska nije ništa drugo ni htjela, nego što je sada 
izvršio Lloyd George. 

Rudyard Kipling je slavio Joe-a Chamberlaina u ono kr¬ 
vavo vrijeme Burskoga rata, on je u svojim pjesmama oprav¬ 
davao imperijalizam Chamberlainov, postavivši poetično- 
političku formulu: »The white Man's burden« t. j. da je en¬ 
gleska politika, ma koliko bila krvava, brutalna i okrutna, 
potrebna zato, jer je to teret, što ga mora nositi »bijeli čo¬ 
vjek« prema drugim rasama ljudskoga roda, koje imadu bo- 
jadisanu kožu. 

A što se tiče Irske, nije niti liberalni Lloyd George drage 
volje popustio Sinnfeinu, nego je ta popustljivost Engleza 
izvojevana potocima krvi, decenijima borbe na život i smrt, 
kako je to općenito dobro poznato, i kako to i g. Krišković 
bilježi. 

Meni sav taj osvajalački, bezobzirni, nehumani engleski 
imperijalizam ne imponira, nije mi imponirao ni prije rata, 
a danas još manje. Ja sam vazda simpatizovao s onom linijom 
engleskih liberalaca, koji su se za vrijeme Burskoga rata 
sami nazivali »little Englanders«, koji su tada bili ne samo 
protivnici toga rata, nego su otvoreno zahtijevali, da Cham¬ 
berlain bude obješen, jer nijedan čovjek nije engleskom na¬ 
rodu nanio toliko bruke, kao on. Ovo je svakako radikalna 
opreka od onog, što brani g. Krišković, kad taj Chamber¬ 
lainov imperijalizam zove »velebnim«. 

A baš s tog vidokruga nikako ne bih mogao potpisati ni 
onih Kriškovićevih riječi, kad kaže: »Sav se svijet divi jed¬ 
nomu od najveličajnijih osvajalačkih djela, što ih povijest 
pamti: osnutku istočnoindijskog engleskog carstva.« 

G. Krišković je prikazujući gotovo tačno prema Ma- 
caulay-u rad Lorda Clive-a i Warren Hastingsa u Indiji, pa 
će čitatelji njegove knjige moći dobiti tačan uvid, kako se 
i kojim sredstvima obavilo to osvajanje, i više je nego 
sigurno, da će biti veoma malen broj čitača, koji će se tome 
diviti. Divit će se po koji oficir generalnog štaba, divit će 
se po koji političar »jake ruke« — ali čovjek, koji štuje 
svakog svog iskrnjega, pa makar bio i žute puti, taj se ne će 
diviti, što više složit će se potpuno s Burke-om, koji je 
Warren Hastingsa zbog njegovih okrutnosti, nasilja i pljačke 
optužio pred engleskim parlamentom. Ja idem još dalje i 
tvrdim, da nije velika čast ni za sam engleski parlamenat, 
što je popustio engleskom egoizmu i što nije Warren Ha¬ 
stingsa osudio. Pravedna historija zahtijevala bi tu osudu, 
da bude strašan primjer svakom političaru, koji misli, da mu 
sila daje pravo nekažnjeno prolijevati potoke krvi, otimati 
tuđu imovinu, ponizivati slabijega, paliti mu krov nad gla¬ 
vom, stvarati pakao na zemlji za velik broj ljudi. 

A lično mi je upravo nerazumljivo, kako se jedan sveuči¬ 
lišni profesor zagrijava za pustolova Hastingsa u stvari, u 
kojoj je čovjek tolikog znanja i tako širokog opće ljudskog 
i posebno državničkog pogleda, kakav je bio Burke, zauzeo 
tako odlučno protivno stajalište. 

A ipak se ne bi moglo kazati, da se u našem Kriškoviću 
sakriva naš Machiavelli. U istinu bi naime samo machiavelli- 
stičko shvaćanje pitanja osnutka istočnoindijskog carstva 
moglo opravdati divljenje djelovanju dvaju razbojnika, ka¬ 
kovi su bili i Lord Clive i Warren Hastings. Ali, zašto bi 
Hrvat Krišković bio toliko zauzet za to, da Indija pripane 
Engleskoj?! Kakova korist nama od toga, što su tim velikim 
carstvom zavladali Englezi?! Pa i to, što danas vladaju. Ve¬ 
ćini današnjih ljudi miliji je i bliži Ghandy, nego li Lord 
Milner, ili koji je već danas indijski potkralj. 

A pogotovo poslije rata! 

Englezi su složno s drugima, pa i s nama, pobijali Nijemce 
i zbog toga, što ih je opila ideja »Weltherrschafta«. Oni su 

im — kao i drugi - — prigovarali i Nietzsche-ovu Ubermensch- 
filozofiju, prigovarali su im Wagnera i njegove Wotane i 
Briinhilde, prigovarali su im sve ono, što je odavalo, da se 
njemački narod stao naduvavati idejama svjetskog gospod¬ 
stva, što je stao stvarati posebnu njemačku religiju o ne¬ 
iscrpivosti njemačke snage, religiju o nesavladivosti nje¬ 
mačkog naroda, o ubermensch-skom moralu, koji sve smije 
i koji ne pozna ni zločina, dok ima snage, da ga čini i da 
ga brani. 

Ali ono, što je Nijemce izvrglo opravdanoj kritici opće¬ 
nitosti prije rata: ono naduvavanje i prenemaganje sa svojom 
snagom, to će iza rata izvrći isto takovoj kritici svaki narod, 
koji pođe stopama Nijemaca prije rata. Zar se ne javljaju 
sve češće i sve više takovi glasovi u pogledu Francuza?! 

Englezi imaju finiji osjećaj od Francuza. Oni ne istrča¬ 
vaju — pa doista danas bi politika jednog Joe Chamberlaina 
u Engleskoj bila nemoguća. Englezi su danas manji imperija¬ 
liste, nego ikada prije. To im služi svakako u pohvalu, pa bi 
u tom oni doista trebali da budu učitelji svima, pa i nama. 
Zato je stajalište g. Kriškovića prema engleskom imperija¬ 
lizmu prilično neenglesko, barem danas. 

Inače je Englez samo onda iskren, kad je imperijalista, 
pa da se prilike okrenu, da se englesko društvo vrati u vlast 
aristokracije, da se kurtališe straha pred boljševizmom i 
pred nepredviđenim zapletajima, koji mogu svaki čas nastu¬ 
piti radi nezaposlenosti radničkih masa, veoma bi se lako 
desilo, da u Downing-Streetu i opet zasvira Chamberlainova 
frula, koja bi znala vanredno skladno harmonizovati s g. 
Poincare-om. 

Moramo ipak svrnuti pažnju na razliku među Englezom, 
Škotom i Ircem. 

Ni Škot, ni Irac nisu tako pohlepni za tuđim, kao Englez. 
Karakteristika Škota, kakovu je iznio Walter Scott u svom 
»Waverley« vrijedi još i danas. A što se tiče Iraca, to je i 
općenitosti poznato, da je irska ćud posve drukčija od en¬ 
gleske — pa ne će imati krivo oni, koji reduciraju uzroke 
stoljetnim borbama između Engleza i Iraca baš na različitost 
ćudi tih dvaju naroda, koji inače — danas — govore istim 
jezikom i pišu istim pismom. 

No Englez i danas vodi politiku Velike Britanije, on je 
onaj, koji je tu vlast uzeo u šake i ne pušta je iz šaka. Pustit 
će još Škota, da i on uzme udjela u vladi, ali Irca nikako. 
Međutim Irac se i ne otimlje za vlast u toj centralnoj vladi: 
on hoće svoju državu i on ju je realizovao, i to republiku, 
u carstvu Velike Britanije. Premda se vazda dokazivalo, da 
se monarhija ne može dovesti u sklad s republikom. Život 
stvara nove prilike, a iz njih i nove zakone, ne samo one, 
koji se kodifikuju, nego i one po kojima misle civilizovani 
narodi. Ovoliko bih imao kazati o osnovnoj ideji lijepe i umne 
Kriškovićeve knjige. 

Kad bi se pošlo ovu knjigu ocjenjivati, kako ona zavre¬ 
đuje, morao bi ocjenjivač imati više slobodnog vremena, da 
se uzmogne uživjeti u velike stvari, o kojima knjiga govori 
nego što ga ima, a i više prostora, nego li što mu ga može 
pružiti naš »Vijenac«. Ja zbog toga ni u snu ne mislim, da 
ovi reci išta kažu o samoj knjizi, pa uopće nisam nakan da 
pišem ocjenu, nego tek nekoliko bilježaka. 

Kako medjutim knjiga sadržaje i esej o »Ideji engleskog 
ustava«, koji je zanimljiv, važan i nama svima bliz, a kako 
na hrvatskom jeziku nije dosada izašla nijedna radnja o toj 
stvari tolikog opsega i tolike dubljine, ja ću, da skrenem 
pažnju na taj esej, o njemu posebno govoriti u posebnom 
članku - Ivan Krnic. 

Izdavači i vlasnici: Dragutin Nemet i drugovi 


UMJETNOST 

Repertoar Narodnog Kazališta u Zagrebu, 1. ožujka: 
Vizije noći; Kope lij a (baleti). — 2. ožujka: R i go¬ 
le 11 o. — 3. ožujka: Šišmiš (Proslava dvadeset i pet go¬ 
dišnjice Đure Prejca). — 4. ožujka popodne: Revizor; 
uveče: Šišmiš. — 5. ožujka: Istočni grijeh. — 6. 
ožujka: Ljubav bdije. — 7. ožujka: Roza Bernd. — 
8. ožujka: Rigoletto. — 9. ožujka: Dubravka. — 
10. ožujka: Pikova dama. — 11. ožujka, popodne: Re¬ 
vizor (15. đačka predstava); uveče: Šišmiš. 

Teater. Časopis za pozorištnu i filmsku umjetnost. Go¬ 
dina I. broj 6. Sadržaj: Đuro Prejac. — Život i rad Đure 
Prejca. — Za granicama (Pariški Theatre de T Atelier). — 
Eugene Labiche. — U pauzi. 

Koncertna kronika. 27. II. 1923. klavirsko veče P. Wein- 
gartena u dvorani Glaz. Zavoda. Birani program omogućio je 
umjetniku, da da dokaza o svem svojem umijeću. Nije dao 
prilike, da se uopće pomišlja na tehničke teškoće izvedenih 
kompozicija; svirao je predano zahvaćajući duboko u sadr- 
žinu svake piese izdižući je nekom lagašnom i nenametlji¬ 
vom uvjerljivošću. On je svirao jednako majstorski i kla¬ 
sične i moderne majstore, a i ljupke, meke kantilene pune 
boja u romantičara izvirale su u punoj ljepoti ispod njegovih 
prstiju. Najmanje kao da mu je prijao C h o p i n (sonata). 
U njemu je naglašivao suviše virtuoznost. Najveći uspjeh 
postigao je Debussyevom kompozicijom Vatsfreet. — 
Neugodna je dužnost utvrditi čudnu činjenicu, koja je po¬ 
kazala bjelodano, da velik dio koncertnog općinstva našeg 
još uvijek polazi na koncerte iz nekih sasvim društvenih 
obzira, neke namještenosti i uobraženosti. Kako je, tko zna 
čijom krivnjom, u programu spomenuta Debussyeva 
kompozicija bila štampana sitnijim slovima, shvatila je ve¬ 
ćina općinstva, da je tim označena samo potanje prva D e- 
bussyeva kompozicija, da je to tek podnaslov, pa se iza 
te kompozicije — držeći je za L i s z t o v u baladu, koja je 
bila posljednja točka programa — svijet digao da pođe kući. 
Na mnoge izazove, umjetnik se vratio na podij i svirao po 
drugi put Debussyevu kompoziciju. Sad je tek općin¬ 
stvo mislilo, da je program završen i aklamiralo umjetnika, 
da doda obligatne dodatke, nagrnuvši sve do podija. Umjet¬ 
nik je mirno izašao i svirao L i s z t a. Čudna li je pomisao 
morala sinuti glavom njegovom, kada je vidio, kako to naše 
općinstvo umije dobro razlikovati kompozicije Lisztove 
i Debussyeve. 

28. februara 1923. drugo klavirsko veče P. W e i n- 
g a r t e n a. Posjet kao i prve večeri velik. W eingarten 
je u tom programu izvodio svih dvadeset i četiri prelu¬ 
dija Chopinovih u neprekinutom nizu. 

1. ožujka 1923. koncert pjevačice gđice. Čilag u dvo¬ 
rani Glazbenog Zavoda. Mlada pjevačica ovim prvim svojim 
nastupom iza svršenih studija htjela je pokazati i dokazati 
sve svoje sposobnosti. Opsežan glas njezin ima snage, ima 
i svježine, ali još nije gibak i nema još u njemu onog obilja 
zvučnih boja, a u pjevačice, koja je nastupila prvi put, niti 
potpune mogućnosti prodiranja u samu sadržinu svake po¬ 
pijevke; — a po tom se baš namah očituje pravi koncertni 
pjevač. Općinstvo — bilo ga je mnogo — lijepo je pozdra¬ 
vilo mladu pjevačicu, a obilje cvijeća bilo je očitim znakom 
velike simpatije onih, koji su je slušali. Na programu bile 
su i popijevke Berse i Konjovića. Uz klavir diskretan 
i vazda korektan akompanjator g. prof. E. K r a u t h. 

Ilustrirane fmfige za djecu: 

Vujec Grga: PETRICA KEREMPUR. 

Josip Milaković: LIJAN GABOR i MIŠAN CVIJO. 

Aaručuju se kod Društva hrvatskih srednjoškolskih profesora 

ZAGREB, Medulićeva ulica br. 33. 








Telefon 7-43 

Proizvodi: svakovrsno željezno pokućtvo, peći, 
štednjake i dijelove istih, tačke, želj. prozore, 
stube, ograde kao i raznu drugu željeznu robu. 
Cijene vrlo umjerene, a izvedba solidna i brza. 



predale naUefllnUc 


I6NATZ HAHN 

ZlflPEP. HICI 14 


HUGO FLESCH, ZAGREB 

■ LICA BROJ 49 

preporuča svoje bogato skladište svakovrsnog 

muškog i dječjeg rubila 

uz umjerene cijene i solidnu podvorbu. 














Vodeća marka Istoka 

■MM 




„no 

I. lu^oslavenska 
tvornica kosmetičkih preparata 


■ 


Vlatka ulica 1 * 9 . 


Zagreb Telefon fer 1 «***. 


f%- : S 

- 


«£'. v 'V ***&$££ : 




■ 


■ 


y \ ■ 


- rV^' / v ‘•'K'^Sž\ i 

, ■ ?;t $#.» >v,; -< 

< ••. -.„•? ■ >. 

.i. : ;lfBifi 




Shampoon u omotima, 
Shampoon tekući, 

Poudre u 4 boje, 

Poudre špec’al, 

Poudre na kilograme, 
Poudre u kamenu. 
Prašak za zube, 

Pasta za zube, 

Parfumi, 

Eau de Cologne,* 

Eau de Cologne Russe,* 
Eau de Bouleau 

(Birkenwasser) 
Eau de Quinine, # 
Bay-Rum, # 

Crema za lice, 

Stipsa za brijače, * 
Sapun za brijače, 


Prašak za bijele cipele, 
Rouge tekući, 

Rouge čvrsti, 

Sol za kupke, 

Baby Poudre, 

Prašak proti znojenju, 
Briliantine tekući, 
Briliantine u teglama, 
BnHantme u tubama, 
Pomada za usne, 

Crnilo za obrve, 
Manicurette, 

Huile de Noisette, 
Huile de Bardanc, 
Vinaigre de Toilette, 
Coniferensprit, 

Lotion de Lilas, 
Spužve od gume. 

Preporučamo naše parfume u najnovijim mirisima i u elegant 
nim brušenim bocama, koji su ravni francuskim parfumima. 

Proizvodi označeni sa zvijezdom dobiju se u pol-lit bocama. 

Naše rabljene prazne boce kupujemo. 

Tražile no$ nofnoflll cUenlh. đoblfete Ha nanovo! 
ttoba*sc razorite 1 pooieCeml Dobiva se svaHHle. 




. 


KM 







